recursal/SuperWikiNEXT-32B huggingface dataset:
**耿彥波**（粵拼：gang2 jin6 bo1；簡化字：**耿彦波**，1958年11月—）係中國政人物，2008年至2013年做大同市市長，2013年至2019年做太原市長。

生平
--

耿1958年11月嚮山西和順縣出世。1976年8月加入中國共產黨，1981年12月加入中國共產黨。1983年7月，佢畀山西大學錄取，主修中文同文學。佢仲曾就讀喺西北大學、長江商學院同中國共產黨中央黨校做兼讀生。

1993年4月晉升靈石縣副縣長，任期至2000年3月。2000年3月到2004年2月做榆次區區長。2004年2月做山西政府副秘書長，任期至2006年6月。2006年6月做太原副市長，一年半後轉任大同市委副書記、副市長。2008年當選市長之後，佢喺任期內畀稱為「拆遷耿」。為咗吸引遊客，耿先生喺拆除市中心部分一區嘅運動中獲得自己嘅名聲，佢重新安置咗14萬戶居民中嘅4萬戶，然後以一種古老嘅管道再起咗市中心。2013年2月，佢做太原副市長，兩個月後升任市長。

2019年1月15號，耿彥波辭職。

2014年嘅紀錄片《大同》就係以耿彥波為藍本。

參攷
--

1. ↑  "The other side of the story". *globaltimes*. 2015年1月28號. 原先內容歸檔喺2017年11月2號. 喺2019年1月17號搵到.
2. ↑  Peter Barefoot (2013年2月21號). "Mayor To Be Transferred, Residents Plead for Him to Stay". *chinasmack*. 原先內容歸檔喺2019年1月17號. 喺2019年1月17號搵到.
3. ↑  DEBRA BRUNO (2014年6月18號). "The Strange Case of Datong, China's Half-Finished Faux 'Ancient' City". *citylab*. 原先內容歸檔喺2019年1月17號. 喺2019年1月17號搵到.
4. ↑  李曉波任山西太原代市長 耿彥波主政近6年辭職. 《新浪》 (中文). 2019-01-15. 原先內容歸檔喺2019-01-17. 喺2019-01-17搵到. `{{cite news}}`: Invalid `|script-title=`: missing prefix (help)
《**聖誕鈴聲**》（**Jingle Bells**）係全世界好出名而且成日唱嘅美國聖誕歌。

歌詞
--

Dashing through the snow,
In a one-horse open sleigh.
O'er the fields we go,
Laughing all the way.
Bells on bobtail ring,
Making spirits bright.
What fun it is to ride and sing,
A sleighing song tonight!

  

Jingle bells, jingle bells,
Jingle all the way.
Oh what fun it is to ride,
In a one-horse open sleigh.
Jingle bells, jingle bells,
Jingle all the way.
Oh what fun it is to ride,
In a one-horse open sleigh!

  

A day or two ago,
I thought I'd take a ride.
And soon, Miss Fanny Bright,
Was seated by my side.
The horse was lean and lank,
Misfortune seemed his lot.
He got into a drifted bank,
And then we got upsot.

  

Jingle bells, jingle bells,
Jingle all the way.
Oh what fun it is to ride,
In a one-horse open sleigh!
Jingle bells, jingle bells,
Jingle all the way.
Oh what fun it is to ride,
In a one-horse open sleigh!

粵語版
---

首歌有粵語版，係隻兒歌，同聖誕無關，只係用咗同一個調。

河邊有隻羊
羊邊有隻象
象邊有隻馬騮精
好似你噉樣
馬騮精 馬騮精
喜歡紮紮跳
又爬樹 又落地
天天歡嬉戲
路邊有隻牛
牛邊有隻雀
雀邊有隻小青蛙
好似佢噉樣
小青蛙 小青蛙
喜歡紮紮跳
紮紮跳 跳跳跳
天天歡嬉戲
岸邊個隻鵝
鵝邊有隻驢
驢邊有隻白兔仔
好似我噉樣

註
-

1. ↑  或者「馬騮仔」
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**中國近代史**，中國史一期，講大清中後期起，鴉片戰爭開始，行到今日。受西洋各國影響，世界交流大幅增加。現代工藝機器演變好快，人事物無數新意，促成史上演變加劇，中國甚至世界，前所未有。

大柢再分三期。一，大清，同列強周旋，洋務運動。二，民國，中華民國大陸時期，軍閥割據，民族主義興起，同反抗日本侵略。三，兩岸分治。中華民國遷臺灣，中華人民共和國統治大陸。後兩者，西洋多叫現代中國，改變政體，加強國同民族觀念。不過轉變為現代，大清時已開始，唔係咁妥當。

  


|  |  |
| --- | --- |
| 中華人民共和國旗沙漏icon   | 呢篇文係中國史有關嘅楔位文。歡迎幫維基百科擴寫佢。睇 • 論 • 改 • 歷 |
地球一個鐘嘅撈稿
**地球一個鐘**（粵拼：dei6 kau4 jat1 go3 zung1；英文：**EARTH HOUR**）係一個全球性嘅節能活動。佢提倡喺每年3月嘅最後一個星期六當地時間20:30，屋企同商界啲人閂嗮唔用嘅燈同嘥電嘅產品一個鐘。主辦方希望借呢個活動嚟搞電源管理同節約能源，叫啲人以實際行動嚟對付全球變暖嘅意識。

由來
--

喺2004年，有科學研究話地球嘅一系列環保問題，喺澳洲，WWF組織就同李奧賓力廣告公司傾咗吓吸引澳洲同氣候改變有關嘅意見嘅問題。而呢個問題喺2006年，就好大尺度噉話到閂嘢同發展嘅問題。而澳洲WWF組織就將呢項協議向嗰時悉尼嘅市長——吉羅華穆雅（英文：Clover Moore）提出並得到佢贊同。

2007年3月31號悉尼當地時間19:30（UTC+10），地球一個鐘正式開始喺悉尼搞。2007年10月18號，美國三藩市喺當地19:30（UTC-7）就借鑒咗悉尼，搞咗晚黑熄燈一個鐘嘅活動由於呢項活動喺嗰年10月份可以成功舉辦，主辦發就打算喺2008年3月份開始，每年嘅3月最後一個星期六集中嚟搞地球一個鐘嘅活動。

註
-

|  |  |
| --- | --- |
|  | 維基同享有多媒體嘅嘢：**Earth hour** |

1. ↑  世界各地熄灯参与"地球一小时" 互聯網檔案館嘅歸檔，歸檔日期2013年3月26號，.，亚太日报，2013年3月25日
2. 1 2  "history". Earth Hour. 原著喺2012-03-27歸檔. 喺2012-03-31搵到.
3. ↑  John M. Glionna (19 September 2007). "Hour leg of darkness". *LA Times*.
4. ↑  "Moving forward | Lights Out San Francisco". Lightsoutsf.org. 2007-10-24. 喺2013-09-30搵到.

出面網頁
----

* 地球一小時官方網頁／中国分站（簡體中文）／香港分站（繁體中文）
鋪好電暖管嘅地台
**地暖系統**（地板採暖、地板暖氣）係種中央室溫控制系統，將啲喉藏喺地下，通電或著入熱水，啲熱力由地面輻射出嚟，令間房／屋暖起嚟，喺裏面就好舒服。地暖系統亦可以用嚟降低溫度，同冷氣唔同。

史
-

「溫突」
「地暖」有好耐歷史，喺冰河擴大期（Neoglacial）同新石器時代就有。喺亞洲同阿拉斯加嘅阿留申群島，考古學家掘到地下屋，發現用石板歙住嘅坑道，畀啲熱煙通過，熱力輻射去都屋裏頭。韓國嘅「溫突」地暖同阿留申群島嘅地暖坑道，大約係公元前一千年，就有。公元前五佰年，希臘同埋羅馬人嘅浴池用同樣嘅方法，喺池底加熱，叫 hypocausts。公元50年，中國北方「大坑」韓國嘅「溫突」，同埋羅馬嘅 hypocausts 各有各發展。而家下嘅用細管嘅系統，就要去到19世紀頭先有雛形。

整法
--

而家嘅做法有「液壓」同「電熱」兩種系統。

### 液壓系統

電暖管解構圖
落石屎
首先係個地面鋪咗一大"炸"管，管嘅兩頭駁落去一個加熱系統，形成一個封閉循環。加熱咗水係度循環咁流，一般淨係用水，有時會混埋防結冰嘅丙二醇（Propylene glycol）。 

啲管一般用聚乙烯做（polyethylene，PE 膠）包括 PEX、PEX-Al-PEX 同 PERT。舊啲嘅或特殊用途嘅系統用聚丁烯（polybutylene）管、銅喉、鋼管。

而加熱系統可以用天然氣、廢油、燒柴、太陽能、生物能來發動。而有系統直接地熱能（geothermal energy），用地熱泵將水泵入地層加熱。

### 電熱系統

電熱系統一般用有電阻嘅元件，通電之後產生熱力。元件包括電線、電網蓆、碳膜。電熱系統一般比較薄，所以唔需要做落地台度。因為咁，有時用嚟做暖地氈、木地板、地磚。電熱系統用嘅靈件少過液壓系統，相對簡單啲。有啲電熱系統用家居電壓，有部份用低電壓。系統嘅秏電量在於套系統嘅火數。

特色
--

室內空氣質素比較好，因為啲地板發熱，冇咁容易生啲霉、細菌、塵蟎。醫學解目前認為對減低致敏源有幫助。

能源可持續性比較高，因為系統效率高。地熱式地暖系統同太陽能都係可再生能源。

相對嚟講都比較安全，有地暖系統嘅屋企，就唔需要用暖爐，亦唔會有 Radiator 咁掗掗拃拃，唔使黐塵。之不過，當用電熱系統嘅地氈變舊，會有問題。

系統維修嘅要求，同一般嘅水同電 HVAC系統差無幾，除咗埋喺地下嘅電線、喉管。PEX 管用得好耐，抵得住侵蝕、高溫、同大壓力。

攷
-

1. ↑  Pringle, H. (2007), The Battle Over Amaknak Bridge. Archeology. 60(3)
2. ↑  Bean, R. Olesen, B. Kim, K.W. History of Radiant Heating and Cooling Systems, ASHRAE Journal, Part 1, January, 2010
3. ↑  Bean, R. Olesen, B. Kim, K.W. History of Radiant Heating and Cooling Systems, ASHRAE Journal, Part 2, January, 2010
4. ↑  Low Temperature Heating Systems, Increased Energy Efficiency and Improved Comfort, Annex 37, International Energy Association <  互聯網檔案館嘅歸檔，歸檔日期2012年3月15號，.>
5. ↑  Boerstra A. Op ´t Veld P. Eijdems H. (2000), The health, safety and comfort advantages of low temperature heating systems: a literature review. Proceedings of the Healthy Buildings conference 2000, Espoo, Finland, 6–10 August 2000.
6. ↑  Rea, M.D. William J, "Optimum Environments for Optimum Health & Creativity", Environmental Health Center-Dallas, Texas.
7. ↑  Buying An Allergy-Friendly House: Q and A with Dr. Stephen Lockey, < 互聯網檔案館嘅歸檔，歸檔日期2010年10月25號，.>
8. ↑  Plastic Pipe Institute, The Facts On Cross-Linked Polyethylene (Pex) Pipe Systems,  互聯網檔案館嘅歸檔，歸檔日期2016年3月3號，.
《**Wordle**》係Josh Wardle編寫嘅網頁文字遊戲（英文：Word game）。

喺《Wordle》入面，玩家有六次機會去估有五個字母嘅詞語。每嘗試一次，玩家會得到三種唔同回饋：綠色表示字母位置正確；黃色表示答案包含嗰個字母但係位置唔啱；灰色表示答案冇嗰個字母。《Wordle》玩法同Mastermind之類嘅遊戲相似，但佢會明確指出邊啲字母估中咗。所有玩家每日嘅詞一樣（取決於瀏覽器嘅日期）。

背景
--

Josh Wardle曾經喺Reddit上面創作過社會實驗《Place（英文：Place (Reddit)）》同埋《The Button》。

之後，佢設計咗《Wordle》，但係最初淨係畀佢自己同伴侶帕拉克·沙（Palak Shah）玩。2021年10月，佢正式喺網上發布咗呢個遊戲。同年12月，Josh Wardle加咗將遊玩結果分享成繪文字方塊嘅功能，於是引起大批嘅玩家喺Twitter上面分享佢哋自己遊玩嘅結果，令到呢個遊戲受到關注。好多仿作（英語：video game clone）、變種同埋唔同語言嘅版本相繼咁誕生。

衍生遊戲
----

* Zidou — 粵語拼音版
* 六合 — 粵語拼音版
* Mahjong Handle — 麻雀版
* JNDLE 字道 — 倉頡版
* Nerdle — 數學版
* Squirdle — 寵物小精靈版

|  |  |
| --- | --- |
| Stub icon | 呢篇同遊戲有關嘅文係楔位文。歡迎幫維基百科擴寫佢。睇 • 論 • 改 • 歷 |
**協同和機器廠**（粵拼：hip3 tung4 wo4 gei1 hei3 cong2）
（英文：**Hip Tung Wo Machine Shop**），文革期間嗌過**廣州柴油機廠**gwong2 zau1 caai4 jau4 gei1 cong2，係中國廣東廣州嘅一間舊機械工廠，喺1911年起，1922年起好，位置喺荔灣區芳村嘅宏信922創意園入面。佢係華南地區最大嘅柴油機專業製造廠，中國第一臺柴油機就喺呢間工廠入面誕生。而家呢間工廠係以知識為生產力嘅創意產業。

史
-

舊時協同和出嘅機械製作書
大清宣統三年（1911年），何謂文、陳沛霖同陳拔挺、筛廣森四人夾手一齊喺芳村大沖口一帶搞咗工廠，最初，協同和自己整咗之後被嗌成「米磨二號」嘅輾米機，嗰時係廣州地區喺輾米機械方面嘅一項全新技術改革。由於臺輾米機輾出啲米又白又齊整，加上俾好多人歡迎，結果引起同行關注。同行嘅筛廣森參加投資重招攬外股，從而資金漲到三萬蚊大洋，而股東重多到廿幾人。

協同和後嚟改行做機械維修，重喺拍賣行買咗舊機器嚟翻新再賣出。民國四年（1915年）開始整柴油機，時隔一年又成功模仿英式70馬力船用二衝程柴油機。喺嗰時，中國大陸其它地方聞所未聞。跟住第二年，航商梁墨緣等廿幾間航運公司同米機廠啲波士一齊加入協同和股份，從而股東多到百幾人。由於佢有咁多錢，所以生產規模好快擴大咗，用咗廿八完大洋買咗新式錘床、車床、試驗台等設備，重起埋木樣間等工場。同年重成功整咗100馬力柴油機。第一次世界大戰喺1919年結束後，外國機械工業又開始發展得好快，之前㷫咗無耐嘅協同和嘅生意開始下降，逼住靠維修同幫人客裝機械嚟謀生，重根據航商提意見而修改，令機械完善咗好多。結果工廠工業重新受到關注。佢唔單止出輾米機同內燃機，重整埋榨油機、榨糖機同礦用機械等。

1931年，工廠出咗廿二萬大洋喺香港搞咗分廠，規模同廣州總廠差唔多。1938年日軍入侵廣州期間，大部分技術工人同機械分別搬到同被轉運到香港同海南島一帶，凈得返50部機器響度。1945年日軍投降之後，工廠幾經周折，以陳拔挺為首嘅先至收返工廠，喺解放戰爭前無耐先至有90幾位工人返嚟出內燃機、輾米機同榨油設備。但生產總值重低過1914年。

廣州解放之後，喺私營機械業當中，協同和算規模比較大，設備比較完善同有一定技術含量嘅機械工廠。嗰時整同維修柴油、煤氣發動機、輾谷機同抽水機同仿各式機床都俾人民政府大力支持咗。同時政府幫工廠出咗好多錢同訂咗好多貨。嗰時協同和接到嘅訂貨任務多籮籮，霸咗五分之四嘅生產總額，從而發展同恢復得好快。嚟工廠入面打工啲人去到超過300人。

1954年，工廠實行公私合營；1966年受到文革破四舊浪潮影響而改名做「廣州柴油機廠」，直到2005年全部搬走為止。後嚟工廠被改為創意藝術館，當年9月俾廣州市人民政府列入為市級登記文物，直到2008年12月19號被正式列為文物。而文物名改返舊時用過嘅「協同和機器廠」。

註
-

1. ↑  個名係固有化嘅名，工廠正門上面嘅招牌係噉寫。

連出去
---

* 陈拔廷与协同和机器厂 广州文史
* 协同和机器厂的发展历程 广州文史
* 协同和机器厂 大洋网
* 协同和机器厂 船舶數字博物館
* 《羊城拾遗》：协同和机器厂"活"在芳村 看看新闻
**Wordfast** 係一款翻譯記憶軟件。佢為自由譯者、語言服務供應者同埋跨國公司提供咗翻譯記憶獨立平台嘅解決方案，喺市場上擁有超過2萬個應用客戶。

歷史
--

1999年，Wordfast係由伊夫·商博良於法國巴黎創立。喺翻譯同當地語系化嘅產業入面，商博良作為自由譯者、項目經理同顧問25年幾，經驗豐富。伊夫·商博良（頁面存檔備份，存於互聯網檔案館）係成功譯解羅塞塔石碑嘅埃及學家讓-弗朗索瓦·商博良嘅旁系子孫。

1999年，伊夫·商博良開發咗最初嘅Wordfast軟件，佢係由一整套巨集命令組成，可以喺微軟Word 97或更高版本中運行。截至2002年底，呢個基於微軟Word嘅工具（現稱Wordfast經典版）係一個免費軟件。通過口口相傳，喺譯者最常使用嘅翻譯記憶軟件中，Wordfast係排第二。

2009年1月，Wordfast發佈咗Wordfast翻譯工作室版（Wordfast Translation Studio），佢包括Wordfast經典版同埋Wordfast專業版。後者係一個獨立、基於Java嘅翻譯記憶工具。

產品
--

Wordfast軟件為使用者提供咗Wordfast翻譯工作室版。根據WFTS協定，使用者可以得到以下嘅工具：

### Wordfast經典版

最初基於微軟Word嘅翻譯記憶工具。

### Wordfast專業版

獨立嘅多平台（Windows，蘋果作業系統，Linux）翻譯記憶工具。佢自帶篩檢程式，可以處理多種檔案嘅格式，並提供基本嘅自由譯者所需要嘅批量分析（可分析多達20個檔）。

### 附加工具

一套為咗幫助Wordfast經典版譯者執行特定高級功能（如文本提取與對齊）嘅免費工具。

### VLTM專案（超大翻譯記憶）

使用者可以利用公共嘅超大翻譯記憶內容，又可以設立一個私人工作組，同合作譯者共用翻譯記憶。

其他產品包括：

### Wordfast專業豪華版

配合可以揀嘅外掛程式，同Wordfast專業版整合，可以進行無限制批次處理、抽取多個文檔中出現嘅高頻段落同埋自動翻譯記憶管理。

### Wordfast伺服器

安全嘅翻譯記憶伺服器應用程式——無論譯者喺世界邊一個角落，都可即時共用翻譯記憶。

### Wordfast網上版（測試版）\*

基於瀏覽器嘅翻譯記憶工具——譯者可將翻譯記憶儲存喺中央伺服器上面，每個使用者可以創立有密碼保護嘅私人區域。咁樣就可以喺任何地點，只要喺打得開瀏覽器嘅地方，就可以打開工作專案，使用Wordfast。

支援嘅原始檔案格式
---------

Wordfast經典版可以處理以下格式：任何微軟Word可以讀取嘅格式，包括純文字檔，Word文檔（doc）， 微軟Excel（XLS），PowerPoint（PPT），富文本格式（RTF）以及帶標籤嘅RTF同埋HTML。佢唔可以直接支持OpenOffice格式，因為微軟Word嘅當前版本冇針對OpenOffice文檔嘅導入篩檢程式。

Wordfast專業版可以處理Word文檔（doc），微軟Excel（XLS），PowerPoint（PPT），HTML，XML，ASP，JSP，Java同埋InDesign（INX）。

支援嘅翻譯記憶同詞彙表格式
-------------

Wordfast經典版同Wordfast專業版嘅翻譯記憶格式，都係簡單嘅定位字元分隔嘅文字檔，可以喺文字編輯器中打開同埋編輯。Wordfast仲可以導入同匯出TMX檔，同其他主要商業機輔工具進行交流翻譯記憶。

單個翻譯記憶中最多可以儲存1百萬個單位。翻譯記憶同詞彙表嘅語序可以顛倒，咁樣可以隨時切換源語同目標語。

Wordfast可以利用基於伺服器嘅翻譯記憶，同埋從機器翻譯工具（包括谷歌線上翻譯工具）中檢索資料。

Wordfast嘅詞彙表格式係簡單嘅定位字元分隔文字檔。Wordfast專業版仲可以導入TBX檔。

詞彙表嘅最大記錄值係25萬條，但係只有前3.2萬行可以喺搜索過程中顯示。

文檔
--

Wordfast經典版嘅用戶完全使用手冊可以喺Wordfast網站上面下載。網站仲提供免費培訓同線上培訓影片。

大家可以喺Wordfast網站上搵到線上說明網頁，同埋影片教學。 

如果想購買授權，可享受一年期免費技術支援。一年後，用戶如果想繼續用享受技術服務，要畀半價購買。

出面網頁
----

* Wordfast官方網站（寬帶網） （頁面存檔備份，存於互聯網檔案館）
* Wordfast官方網站（低帶寬）
* 伊夫·商博良 （頁面存檔備份，存於互聯網檔案館）
喺社會科學入面，具體啲嚟講喺語言學入面，**協調原則**（又叫做合作原則）係指講緊對話嗰陣要點樣先至可以喺常見嘅情況嗰陣達致有效嘅對談，即係講嘢同聽嘢嘅人點樣去互相合作而共同接受某種理解嘅方式。

  

語言哲學家保羅·格賴斯（ Paul Grice ）喺佢嘅語用學理論入面引入咗呢個概念，佢認為：

同人交際並唔係自言自語想講乜就講乜，必須符合一定嘅規範先能夠令成個流程維持落去。雙方需要遵循一種原則嚟完成「交際」嘅任務。 

  

協調原則被分為Grice嘅四個對話格言，稱為Grice格言——質素格言、數量格言、挐掕格言同方式格言。

Grice嘅格言
--------

### 質素格言（maxim of quality）

講野要講真話，唔好講啲你冇充足證據或者認為係假嘅野
。

### 數量格言（maxim of quantity）

講嘅資訊要充足，唔好講埋啲無謂野。

### 挐掕格言（maxim of relation）

講野要同話題挐掕。

### 方式格言（maxim of manner）

講野要清楚精簡有序，要避免含糊、歧義。

參考
--

1. ↑  有啲人認為Grice嘅格言最好就係以知識嘅方式嚟到理解，詳情可以睇 Benton, Matthew A. (2016). "Gricean Quality". *Nous*. **50** (4): 689–703. doi:10.1111/nous.12065.

出面網頁
----

* Davis, Wayne. "Implicature". *Stanford Encyclopedia of Philosophy*. Stanford University.
* Frederking, Robert E. "Grice's Maxims: "Do the Right Thing"" (PDF). Argues that the Gricean maxims are too vague to be useful for natural language processing.
* Grice, H. P. (1975). *Logic and conversation* (PDF). Where Grice introduces his maxims.
**卓能集團**（港交所：0131）係香港一間地產發展商，喺1963年成立，前身係**遠東羊毛纖維有限公司（遠東）**，由趙世曾做主席兼執行董事，由趙從衍家族，何秀芬、趙式浩經營。

趙家喺未成立卓能集團之前曾經揸住第間地產公司，叫做華光地產，但係到1980年代，趙家嘅本業——航運業開始咗週期式嘅衰退，當時老闆趙從衍決定咗「賣仔救母」，將旗下華光地產賣畀「公司醫生」韋理，而阿仔趙世曾就喺1988年買起另一間叫**遠東羊毛纖維**嘅殼股，成為依家嘅卓能。

卓能寫字樓總部喺灣仔軒尼詩道250號卓能廣場，近莊士敦道加德士油站。

集團主要項目
------

### 香港

* 卓能廣場（Cheuk Nang 21st Century Plaza）：灣仔軒尼詩道250號
* 卓能山莊（Cheuk Nang Lookout）：山頂施勳道（Severn Road）30號
* 卓能中心（Cheuk Nang Centre）：尖沙咀山林道9號
* 趙苑（Villa Cecil）：摩星嶺域多利道200號
* 一號九龍山頂（One Kowloon Peak）：荃灣汀九寶豐臺8號
* 新趙苑（New Villa Cecil）：長洲水坑丈量約份地段第1848號

### 中國大陸

* 卓能雅苑（Cheuk Nang Garden）：深圳龍崗區龍華鎮

### 澳門

* 路環石排灣（Estrada De Seac Pai Van, Coloane）

### 馬來西亞

* 趙世曾廣場（Cecil Chao Centre, Kuala Lumpur）：吉隆坡
	+ 第一期 Parkview
	+ 第二期至第五期 The Central Tower

參考
--

出面網頁
----

* 卓能集團
| How to read a taxoboxHow to read a taxobox**金邊虎尾蘭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 單子葉植物綱 Monocotyledons |
|
|
|
|
|
| 目 | 天門冬目 Asparagales |
|
|
|
|
|
|
|
|
| 科 | 龍舌蘭科 Agavaceae |
|
|
|
|
|
| 屬 | 虎尾蘭屬 *Sansevieria* |
|
|
|
|
|
|
|
| 種 | **金邊虎尾蘭 *S. trifasciata*** |
|

 |
|
| 二元學名 |
| ***Sansevieria trifasciata***L. |
|
|
|
|
|
|
|
|
|
|
|
|
|
|
|

 **金邊虎尾蘭**（粵拼：gam1 bin1 fu2 mei5 laan4）
（學名：*Sansevieria trifasciata*）係龍舌蘭科虎尾蘭屬嘅長年生常綠草本植物，原產地喺南美洲西邊嘅阿塔卡瑪沙漠地區。

樣
-

植株有橫走根狀莖。葉基生，多數都係1～2嚿，亦有3～6嚿成拃嘅，直立，硬革質兼扁平，長條披針形，長3～7dm，最長有1.2m，闊3～5cm，最闊有8cm，有綠白同墨綠相間嘅橫帶斑紋，但邊緣綠色，向下逐漸越嚟越窄，柄有槽。花屬總狀花序，葶高3～8dm，基位淡啡，有膜質鞘；花瓣淡綠到白，簇生，每次開3～8隻；花梗長5～8mm，關節位喺中間；花被長16～28mm，管同裂片嘅長度差唔多；每年11～12月開花。果屬漿果，直徑約7～8mm。

用途
--

呢種植物多數攞嚟做觀景植物、綠籬植物同盆景。

相
-

|  |  |  |  |  |
| --- | --- | --- | --- | --- |
| 

|  |
| --- |
| 葉 |
| 葉  |

|  |
| --- |
| 花 |
| 花  |

 |

出面網頁
----

* 維基同享中有關金邊虎尾蘭嘅資源類
* 金邊虎尾蘭 嘉義市私立大同高級商業職業學校
* 3106-金邊虎尾蘭 柴娃娃植物網
* 金边虎尾兰Sansevieria trifasciata ‘Laurentii’ 花卉图片信息网
椰菜田
**安女去咗椰菜田**，捷克民歌，亦歸童謠。至少一八六一年已經見於民歌書。一八六四年再見於童謠歌集。一八六二年做咗布拉格當地舞曲。

歌分兩節。故仔第一節講安女去椰菜田，收割咗少少葉，放入籃度，點知有個奀皮仔，叫約瑟仔，特登踩爛成籃。個女就叫約瑟仔賠。第二節約瑟仔話點都唔賠，寧願去參軍。安女話你唔好去參軍。唔好耍你老頭老母。總之要賠返畀我。

捷克移民都美國威斯康辛州，亦化成英文。德薩斯州，就用來跳捷克舞。日本又有佢自己改版，同原詞無關，小林純一詞，中田喜直編曲，變拍手、踏地等動作唱遊，幼稚園常教。

各地
--

捷克文有兩名，原名**Šla Andulka do zéli**，後又名***Š*la Nanynka do zéli**。捷克文Andulka同Nanynka，都出自Anna。Anna屈折化親名，就變Andulka。Anna又本自希臘文Ἄννα，而即希伯萊文חַנָּה，Ḥannāh。zéli即椰菜。

傳到美國英文**Annie in the Cabbage Patch**。日文**手をたたきましょう**，意思一齊拍手，又寫**てをたたきましょう**，亦有英文版本同日文版本，叫**Let's Clap our Hands, Okay**，又或叫**Let's Clap our Hands**。

攷
-

1. ↑  "Image 30 of Elegantní tanečník".`{{cite web}}`: CS1 maint: url-status (link)
2. ↑  "Tobískova knihovna / Říkadla, písničky (a hádanky) 1955 vs 2015".`{{cite web}}`: CS1 maint: url-status (link)
3. ↑  *Czech Songs in Texas*. p. 166.
4. ↑  〈手をたたきましょう　歌詞と原曲〉.`{{cite web}}`: CS1 maint: url-status (link)
5. ↑  "SLA - SLE". *The Fiddler’s Companion*.`{{cite web}}`: CS1 maint: url-status (link)
**劉伯承**（1892年12月4號—1986年10月7號），曾用名劉伯堅，男，四川開縣人。

中國人民嘅偉大戰士，中國共產黨嘅優秀黨員，中華人民共和國元帥，中國人民解放軍締造者之一，偉大嘅無產階級革命家、軍事家、馬克斯主義軍事理論家，軍事教育家；劉伯承為中民族同中國人民嘅解放事業建立咗不朽功勳，為中華人民共和國嘅國防建設同社會主義建設事業作出咗傑出貢獻，對解放軍正規化、現代化邁進作出咗卓越嘅貢獻。

人物簡介
----

1892年12月4號生於四川開縣趙家場，原名**劉明昭**，字**伯承**，小名**孝生，**曾用名劉伯堅，四川開縣人。1912年考入重慶軍政府將校學堂。1914年加孫文領導嘅中革命黨。辛亥革命時期從軍，參加咗反對北洋軍閥嘅護國、護法戰爭，多連長、旅參謀長、團長。1926年加中國共產黨。北伐戰爭時期，多國民革命軍四川各路人總擔大旗、暫作第十五軍軍長。1927年參加領導咗"八一"南昌起義，多中共前敵委員會參謀團參謀長。後讀書蘇聯，先後喺高級步兵學校同伏龍芝軍事學院學習，1930年回國。土地革命戰爭時期，多中共中央長江局軍委書記，紅軍學校校長兼政治委員，中央革命軍事委員會總參謀長兼中央縱隊司令員，中央紅軍先遣隊司令，中革軍委總參謀長，紅軍大學副校長，中央援西軍司令員。參加咗長征。對日抗戰時期，多八路軍一二九師師長。國共內戰時期，多晉冀魯豫軍區司令員，中原軍區司令員，第二野戰軍司令員，南京軍事管制委員會主任、南京市長。

建國之後，歷任中共中央西南局第二書記，西南軍政委員會主席，中國人民解放軍軍事學院院長兼政委，中央人民政府人民革命軍事委員會主席衰，軍委訓練總監部部長，高等軍事學院院長兼政治委員，中共中央軍委副主席，第一、二、三届國防衰委員會主席。1959年4月起多第二至五届全國人大常委會副委員長，1980年辭去第五届全國人大常委會副委員長職務。1982年後因年齡同健康羅辭去黨、國家同軍隊領導職務。系中共第七届中央委員，第八至十一届中央政治局委員。

1955年畀授予元帥軍銜，攞過一級八一勳章，一級獨立自由勳章同一級解放勳章。

1986年10月7號喺北京死年，終年94歲。

川軍名將
----

1916年，喺乞袁護國鬥爭中，劉伯承組織起四川護國軍第四支隊，好快呢支隊伍發展到兩千餘人。佢率軍攻陷豐都，喺反動軍隊嘅反撲佢負重傷失去咗右眼。然而，由於佢擔大旗有方，作戰勇敢，年僅24歲劉伯承留低咗川軍名將嘅美稱。

家情况
---

### 夫人

* 程宜芝，1957年病逝。育一子劉俊泰，1969年病逝。
* 吳景春，1932年失去聯繫。
* 汪榮華，2008年病逝。育三子四女。

### 啲仔女

* 劉俊泰，長子，早年因吸食鴉片中毒而到精神病，1969年病逝；
* 劉太行，次子，攞多空軍某研究所副所長。後任裝甲兵部隊作戰部副部長；
* 劉蒙，三子，攞多總參參謀，中意文學，共咗《劉伯承傳記》嘅編寫做嘢，創作咗電影文學劇本《青年劉伯承》；
* 劉太遲，四子，少將軍銜，空軍司令部裝備部副部長。
* 劉華北，長女，1945年6月喺延安育幼院時畀敵人暗殺；
* 劉解先，次女，北京總後勤醫院第一門診部醫生；
* 劉彌群，三女，少將軍銜，空軍擔大旗學院副院長；
* 劉雁翎，四女，革命軍總醫院椗醫學科，北京醫學會椗醫學專業委員會委員。

### 其他有關人員

* 戰友：朱德
* 戰友：葉劍英
* 侄女：劉慶泰

評估
--

毛澤東喺長征中曾經話過劉伯承系一條龍。

出版著作
----

* 《劉伯承軍事文選》
* 譯著有《蘇軍步兵戰鬥條令》、蘇軍《合同戰術》等。

參考
--

* 劉伯承（新華網）
* 劉伯承生平簡介（人民網）
* 劉伯承（中國政府網）
* 毛澤東評估最高嘅元帥除咗林彪仲有邊個（深圳新聞網）
* 檔案破譯：中國十大元帥嘅家後代而家做咩呀？（新華網）

| * 睇
* 傾
* 改
中國人民解放軍軍徽 中華人民共和國元帥 |
| --- |
| 中華人民共和國元帥肩章 | 

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  |
| 
朱　德
 | 
彭德懷
 | 
林　彪
 | 
劉伯承
 | 
賀　龍
 | 
陳　毅
 | 
羅榮桓
 | 
徐向前
 | 
聶榮臻
 | 
葉劍英
 |

 |

 | 中華人民共和國元帥肩章 |
| How to read a taxoboxHow to read a taxobox**長花龍血樹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 木蘭植物門 Magnoliophyta |
|
|
|
|
|
|
|
| 綱 | 百合綱 Liliopsida |
|
|
|
|
|
| 目 | 百合目 Liliales |
|
|
|
|
|
|
|
|
| 科 | 龍舌蘭科 Agavaceae |
|
|
|
|
|
| 屬 | 龍血樹屬 *Dracaena* |
|
|
|
|
|
|
|
| 種 | **番仔林投 *D. angustifolia*** |
|

 |
|
| 二元學名 |
| ***Dracaena angustifolia***Roxb. 1814 |
|
|
|
|
|
|
|
|
|
|
|
|
|
|
|

**長花龍血樹**（粵拼：coeng4 faa1 lung4 hyut3 syu6；學名：*Dracaena angustifolia*）；海南島嗰邊嗌**檳榔青**（ban1 long4 cing1；簡化字：**槟榔青**）；臺灣島嗰邊嗌**番仔林投**（faan1 zai2 lam4 tau4；繁體字：**番仔林投**
）；佢係龍舌蘭科龍血樹屬嘅常綠喬木或灌木，原產地喺亞洲嘅熱帶同亞熱帶地區，而家喺中國嘅海南島、雲南、廣東、廣西、福建、臺灣島同東南亞嘅熱帶雨林區都可以搵到佢。

形態
--

呢種植物稍微有啲分枝；而樹葉方面，深綠色，好似啲雷達噉放射出去嘅樣，一般生喺樹頂。

適應環境
----

呢種樹鍾意喺高溫且濕度大、夠嗮光照嘅氣候嗰度生。但係佢唔禁（kam1）凍。

用途
--

呢種樹一般用嚟做大型嘅盆景植物同埋庭院植物。

出面網頁
----

* 維基物種有關長花龍血樹嘅資料
* 长花龙血树 Dracaena angustifolia 中国植物志
* changhua longxues Dracaena angustifolia 长花龙血树 中国自然标本馆
* 昆明植物研究所. 〈长花龙血树〉. 《《中国高等植物数据库全库》》. 中国科学院微生物研究所. 喺2009-02-24搵到.
* 长花龙血树 Dracaena angustifolia (Medik.) Roxb. 中国植物物种信息数据库
**周蜜蜜**（1953年—），原名**周密密**、筆名**周蜜**，係住喺香港嘅中國作家，專寫兒童文學，亦有做編劇。佢老頭黃慶雲都係兒童文學出名。佢老公係羅海星，以救中國民主運動人士入獄而名聞於世。

屋企
--

周蜜蜜喺中華人民共和國出世，老頭黃慶雲，寫兒童文學。佢喺中國讀完書。之後去咗香港。

一九七九年，佢同羅海星結婚。羅海星嘅老頭羅孚，係當時《大公報》、《新晚報》嘅編輯。

一九八九年，老公因黃雀行動救民主運動人士被補，周蜜蜜喺電視上向中國當局呼籲，放咗羅海星，同埋畀喺因間諜罪，而軟禁於北京家公羅孚，齊齊返港團聚。

二零一零年，佢老公病死。

育有一仔一女，女羅芳雨，仔羅寧雨。

事業
--

來香港之後，做過編劇，寫電視劇同電台廣播劇，編寫過兒童、青年、婦女綜合性節目同戲劇。她曾任《香港文匯報》《歡樂兒童》版編輯，同出版社嘅策劃統籌。佢出任一九八五年度香港兒童文藝協會理事。佢作品種類繁多，有短篇小說、散文、遊記、童話故事、長篇小說等等。

作品選列
----

* 《綠色小天使──飛吧，飛吧，美麗的生命》
* 《綠色小天使──聽！聽！說不完的風中傳奇》
* 《綠色小天使──愛你！愛你！綠寶貝》
* 《兒童院的孩子》(獲一九九一年香港兒童文學雙年獎)
* 《杜鵑花開了》
* 《伴你成長》
* 《妙文妙韻集》
* 《凝夢錄》（散文）
* 《香江兒夢話百年─香港兒童文學探源（二十至五十年代）》
* 《香江兒夢話百年─香港兒童文學探源（六十至九十年代）》
* 《兒童文學精品──好笑看！看！看！》（童話，香港二零零四年四月出版）
* 《兒童文學精品──小貓咪聯網》（童話，香港二零零四年四月出版）
* 《觀星王子與星座魔女》（校園小說，香港二零零七年四月出版）
* 《數碼公主愛網絡》（校園小說，香港二零零五年五月出版）
* 《神奇貓約會》

榮譽
--

* 中國冰心兒童圖書獎
* 市政局兒童文學獎
* 市政局青年文學獎
* 香港兒童文學雙年獎─《兒童院的孩子》
* 中國張天翼童話獎

參考
--

* 短篇故事：《風球下》書背的作者簡介，真文化出版社
* 第一屆新雅少年兒童文學創作獎：生活故事組─作者簡介
* 青年文學獎─作家簡介
**訴諸新穎**（粵拼：sou3 zyu1 san1 wing6；英國話：**appeal to novelty**；拉丁話：**Argumentum ad novitatem**）係一種唔啦更謬論，指講緊謬論嘅人詏話佢個主張因為比較新穎所以係啱嘅－「呢個主張因為夠革新，所以係啱嘅」[1][2]。例如係以下呢段對話噉：

A 君：都成廿一世紀啦，仲信耶穌 2,000 年前教嗰套？你老唔老土啲呀？
B 君：舊嘅觀念唔一定係錯嘅，例如牛頓力學呢套物理學理論有成 500 年歷史，但係到咗今日都仲好啱用，喺好多工程學領域嗰度都好有價值。相比之下，19 世紀弗洛伊德所創嗰套精神分析理論俾心理學界插到乜噉，家陣經已冇心理學家會當佢係一回事。由此可見，舊嘅觀念唔一定錯。
訴諸新穎可以有兩種形式：高估新同現代嘅嘢，所以冇諗過佢哋係咪真係最好；又或者係低估舊同傳統嘅嘢，所以冇認真諗過舊嘅嘢係咪真係差。呢種論證手法喺廿一世紀嘅社會好常見，好多人都好想用最新穎嘅嘢：例如廣告就成日用「邊隻邊隻產品係最新嘅」嚟到做宣傳，想令啲消費者因為隻產品新就覺得佢好；而喺 2000 年代上半橛發生嘅科網泡沫就可以了解成係因為啲人對當時新穎嘅諗頭熱衷得滯而搞軭咗個市場而起嘅[3]。

但係事實係，歷史多次證明咗，新穎啲嘅諗法都唔一定係真確過舊時嘅諗法嘅，好似係 B 君舉咗嗰個例子噉[1]。

睇埋
--

* 傳統
* 謬論
	+ 史學家謬論
	+ 唔啦更謬論
	+ 訴諸傳統（Appeal to tradition），可以話係訴諸新穎嘅相反，指啲人有陣時純粹因為一個主張係古老嘅所以就覺得佢係啱。

攷
-

1. 1 2  Appeal to Novelty - Logically Fallacious.
2. ↑  Appeal to Novelty - TV Tropes.
3. ↑  Wollscheid, Christian. *Rise and Burst of the Dotcom Bubble: Causes, Characteristics, Examples*.

| * 睇
* 傾
* 改
唔啦更謬論 |
| --- |
| 訴諸反覆 • 訴諸無知 • 訴諸頑固 • 訴諸斷言 • 默證 • 掩耳盜鈴謬論 • 道德主義謬論 • 自然主義謬論 • 紅鯡魚 • 片面辯護 • 草人謬論 • 我有權發表意見 • 訴諸中庸 • 主流思想謬論 |
| 訴諸情感 | 恐懼 • 諂媚 • 新穎 • 傳統 • 憐憫 • 嘲弄 • 反智 • 仇恨 |
| 起源謬論 | 人身攻擊（你咪又係噉，罪惡關聯，訴諸點解信）• 訴諸權威 • 訴諸動機 • 扣帽 |
| 訴諸後果 | 恐嚇論據 • 一廂情願 |
**訴諸點解信**（粵拼：sou3 zyu1 dim2 gaai2 seon3；英文：**circumstantial ad hominem**），又有叫**布佛氏論證**（**Bulverism**），係一種謬論。呢種謬論嘅詏嘢手法係「問都唔問就假設對手個主張係錯嘅，並且要向佢解釋佢點解會噉諗」，用訴諸點解信呢種謬論嘅人喺對手提出一個（通常係佢搞唔掂嘅）論證嗰陣唔直接噉回應對手嗰啲理據，而係同對方解釋點解佢會有噉嘅意見，好多時仲會做吓對手嘅心理分析。個謬論者就係靠噉嚟引開注意力，等人留意唔到佢根本無力回應佢對手嗰啲理據－所以訴諸點解信係唔啦更謬論嘅一種。好似係以下呢段對話嘅 B 君就用緊訴諸點解信謬論：

A 君：我認為進化論係合理嘅，因為有好多證據顯示...（詳請請睇進化論嘅證據）
B 君：我諗你其實都係因為未感受過上帝嘅愛，先至想透過主張進化論嚟反聖經嘅啫。我諗你嚟我個教會，聽吓教導，就唔會再噉樣諗嘢㗎喇。
A 君：唉... 噉我就跟你嘅詏法啦。我諗，你都係因為長年累月喺教會裏面啲牧師唔俾你有自己意見，先至會潛移默化咗嘅啫。我諗你識多啲教會以外嘅人，就會改變你嘅諗法㗎喇。
英文裏頭嘅「Bulverism」呢個字係由英國哲學家 C. S. Lewis 喺 1975 年首次提出嘅。Lewis 佢嘲諷訴諸點解信謬論喺宗教同政治等場合嗰度俾好多人用嚟迷惑人心，並且對呢個問題做咗啲分析。

例子
--

例子 1
數學家：2 加 2 等如 4。
文學教授：你會噉諗衹不過因為你係一個數學家之嘛。2 加 2 唔會等如 4。
例子 2
醫生：唔使驚喎，話唔定人真係有死後生命呢。有好多人都有過瀕死經歷。
病人：超，你噉講衹不過係因為你驚死之嘛。所以計我話，世上根本冇死後生命呢家嘢。
例子 3
白人作家：白人查實同黑人一樣都成日受差佬暴力對待㗎。唔信嘅睇吓啲統計數字吖。
對手：超，你衹不過係個種族主義者之嘛。（跟手忽略對方引用嗰啲數字。）
例子 4
理神論者：我信上帝，但係唔信教會嗰套迂腐嘅教條。
無神論者：你知唔知呀，好多大科學家都係無神論者嚟㗎，你會信上帝係因為你冇佢哋噉聰明之嘛。所以無神論先係啱嘅！
例子 5
不可知論者：我信不可知論－我唔否定上帝存在，但係都唔肯定佢存在。
基督徒：你會噉諗都係因為你未嚟過我哋個教會感受過上帝嘅愛啫。我哋教會嗰套先係啱嘅。

分析
--

上述嗰柞例子都有一個共通點：有個人提出咗一個觀點，但係佢個對手唔係回應佢嗰啲理據，而係先假定咗個觀點係錯嘅，跟手再（有意無意噉）開始談論佢會持有呢個觀點背後嘅心理原因。呢種做法相當有問題，因為要回應用緊訴諸點解信謬論嘅人查實簡單得好交關。攞返例子 5 嚟睇：

不可知論者：我信不可知論－我唔否定上帝存在，但係都唔肯定佢存在。
基督徒：你會噉諗都係因為你未嚟過我哋個教會感受過上帝嘅愛啫。我哋教會嗰套先係啱嘅。
不可知論者（擰頭）：... 好，噉我就跟你嘅呢種詏法。我諗你都係因為你成個社交圈子圍繞住你啲教友，搞到你驚俾你啲教友排斥，先至會令你堅信你教會嗰啲教義嘅啫。所以我信嗰套先係啱嘅。
運用訴諸點解信本質上係自我摧毀嘅。是但揾一個人嚟睇，佢之所以會主張某個或者某啲立場，都梗係或多或少噉有些少心理原因喺背後，所以如果「分析咗對手嘅心理」就等如係成功噉否決咗佢個主張嘅話，噉世界上唔會有任何嘅主張係可以相信嘅。如果一個人運用咗訴諸點解信嘅話，就淨係得兩個結果，一係就係佢個對手用返訴諸點解信嚟「證明」佢個立場係錯嘅，一係就佢要解釋點解佢用訴諸點解信就得，其他人用就唔得－無論如何，用訴諸點解信嘅人都會失敗。

根據 Lewis，就係因為「攻擊對手嘅動機」喺多數情況下都會係一種整定失敗嘅詏嘢策略，所以人類必需要接受一個事實：有好多論證嘅真確性都係唔受講嗰個人嘅身份同動機影響嘅。

睇埋
--

* 認知偏誤
* 謬論
	+ 唔啦更謬論
	+ 草人謬論
	+ 人身攻擊

攷
-

1. ↑  Bulverism. *Logically Fallacious*.
2. ↑  15 mind control techniques both churches and cults use 互聯網檔案館嘅歸檔，歸檔日期2017年4月12號，..
3. 1 2 3  Lewis 1971, p. 225.
4. ↑  Elster, J. (1996). Rationality and the emotions. *The economic journal*, 106(438), 1386-1397.
5. ↑  David, D. Schnur, J. & Belloiu, A. (2002). Another search for the "hot" cognitions: Appraisal, irrational beliefs, attributions, and their relation to emotion. *Journal of Rational-Emotive and Cognitive-Behavior Therapy*, 20(2), 93-131.
6. ↑  Curtis, Gary N. "Argumentum ad Hominem". Fallacy Files.
7. 1 2  Lewis 1971, p. 226.

參考書
---

* Lewis, Clive Staples (1971), Hooper, Walter, ed. *Undeceptions: Essays on Theology and Ethics*. London: Geoffrey Bles.
* Lewis, Clive Staples (1994) [1970], "God in the Dock" (online full text), Barking Moonbat (essay), Grand Rapids, MI: William B Eerdmans.

| * 睇
* 傾
* 改
唔啦更謬論 |
| --- |
| 訴諸反覆 • 訴諸無知 • 訴諸頑固 • 訴諸斷言 • 默證 • 掩耳盜鈴謬論 • 道德主義謬論 • 自然主義謬論 • 紅鯡魚 • 片面辯護 • 草人謬論 • 我有權發表意見 • 訴諸中庸 • 主流思想謬論 |
| 訴諸情感 | 恐懼 • 諂媚 • 新穎 • 傳統 • 憐憫 • 嘲弄 • 反智 • 仇恨 |
| 起源謬論 | 人身攻擊（你咪又係噉，罪惡關聯，訴諸點解信）• 訴諸權威 • 訴諸動機 • 扣帽 |
| 訴諸後果 | 恐嚇論據 • 一廂情願 |
台灣新北市一塊預防自殺嘅牌
侍表演劏肚（日本一種自殺儀式）
**自殺**係夾硬結束自己生命嘅行為。響好多宗教中，自殺係罪，有啲國家嘅法律禁止自殺或協助他人自殺。有啲國家嘅文化當中，自殺係榮譽，喺面臨恥辱同埋兩難不可解嘅情境時選擇自殺，往往能夠得到相當嘅尊敬。有心理疾病或者衝動都係自殺嘅風險因素。

自殺大部分係指人結束自己生命嘅行為，但喺其他動物上亦有呢個行為，世界各地曾經多次發現鯨魚同埋海豚喺海灘擱淺，佢哋被人送返落海之後，又掉頭返海灘，最終死亡，唔知點解。

方式
--

自殺嘅方式有好多種，以下淨係列出常見嘅方式：

* 吊頸
* 跳樓
* 自溺
* 燒煤氣
* 燒炭
* 食毒藥
* 藥物過量
* 自刎
* 切腹
* 神風
* 割腕
* 自焚
* 臥軌
* 吞槍

參考
--

1. ↑  Hawton K, van Heeringen K (April 2009). "Suicide". *Lancet*. **373** (9672): 1372–81. doi:10.1016/S0140-6736(09)60372-X. PMID 19376453.
2. ↑  Bottino, SM; Bottino, CM; Regina, CG; Correia, AV; Ribeiro, WS (March 2015). "Cyberbullying and adolescent mental health: systematic review". *Cadernos de saude publica*. **31** (3): 463–75. doi:10.1590/0102-311x00036114. PMID 25859714.
3. ↑  "Suicide Fact sheet N°398". *WHO*. August 2015. 喺3 March 2016搵到.
**自我數**也叫哥倫比亞數，系喺畀定進制中，唔得由任何一個整數加上呢個整數嘅各位數字和生成嘅數，稱之為自我數。例如：21唔系自我數，因為21可以由整數15和15嘅各位數字1,5生成，即21＝15＋1＋5。20唔得滿足上述條件，所以佢系自我數。1949年印度數學家D.R. Kaprekar第一次描述呢種數。

開始嘅幾個十進制自我數系：

1, 3, 5, 7, 9, 20, 31, 42, 53, 64, 75, 86, 97, 108, 110, 121, 132, 143, 154, 165, 176, 187, 198, 209, 211, 222, 233, 244, 255, 266, 277, 288, 299, 310, 312, 323, 334, 345, 356, 367, 378, 389, 400, 411, 413, 424, 435, 446, 457, 468, 479, 490, 501, 512, 514, 525（OEIS數列A003052）

一般嘅，喺偶數為底嘅進制中，所有小於呢個偶數嘅奇數都系自我數，因為呢個進制中所有嘅奇數加上1結果都系偶數。喺奇數為底嘅進制中，所有嘅奇數都系自我數。

下面嘅線性遞推關系式生成十進制嘅自我數：[示例請求]

{\displaystyle C\_{k}=8\cdot 10^{k-1}+C\_{k-1}+8}

其中*C*1 = 9

喺二進制中

{\displaystyle C\_{k}=2^{j}+C\_{k-1}+1}

*j*表示呢個數嘅位數。我哋可以生成一個喺以*b*為底嘅進制中生成自我數嘅線性遞推關系式。

{\displaystyle C\_{k}=(b-2)b^{k-1}+C\_{k-1}+(b-2)}

其中 *C*1 = *b* - 1適用於偶數為底嘅進制中， *C*1 = *b* - 2適用於奇數為底進制中。 

呢個線性遞推關系式嘅存在講明喺任意數為底嘅進制中自我數系無窮嘅。
**曉母**（粵拼：hiu2 mou5；中古漢語拼音：**h**eux），係中古漢語聲母，屬喉音，係全清聲母。

擬音
--

因爲大多數嘅漢語、域外方音、對音中，曉母大多發/h/或者/x/，所以學界有兩派擬音，一派擬爲/h/，一派擬爲/x/。

上古來源
----

大部分學者都認爲曉母字來自上古音嘅/h/或/x/音，呢個音喺上古音到中古音嘅演變好穩定。

喺粵語嘅演變
------

曉母大體上喺粵語維持古音，對應嘅粵拼係h，但合口字會轉爲f。喺聲調上，曉母字派陰聲調。有個別字轉零聲母，喺開口細音，休讀jau1，欣讀jan1，喺合口字，滸讀wu2，毀讀wai2。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 呼 | 漢 | 海 | 兄 | 曉 | 鄉 | 黑 | 歡 | 希 | 荒 |
| ho | hanh | haix | hyeng | heux | hiang | hok | huan | hioi | huang |
| fu1 | hon3 | hoi2 | hing1 | hiu2 | hoeng1 | hak1 | fun1 | hei1 | fong1 |

調返轉頭，現代粵語嘅h來源自溪、曉、匣三母，f來源自幫、滂、並、溪、曉五母。

喺吳語嘅演變
------

喺吳語，曉母要分洪細，洪音曉母維持古音，對應嘅吳拼係h，細音曉母顎化，對應嘅吳拼係sh。

喺普通話嘅演變
-------

普通話同吳語一樣要分洪細，洪音曉母維持古音，對應嘅普拼係h，細音曉母顎化，對應嘅普拼係x。

喺日文嘅演變
------

無論吳音漢音，都讀か行。

喺韓文嘅演變
------

曉母喺韓文維持古音，讀ㅎ。

喺越南文嘅演變
-------

曉母喺越南文維持古音，讀h，聲調派陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
| How to read a taxoboxHow to read a taxobox**翡翠葛** |
| --- |
|  |
|
| **物種分類** |
| 

|
|  |
|
|
| 界 | 植物界 |
|
|
|
|
|
|
|
|
|
|
|
| （未分級） | 真雙子葉植物 |
|
|
|
|
| （未分級） | 蔷薇類植物 |
|
|
| 目 | 豆目 |
|
|
|
|
|
|
|
|
| 科 | 豆科 |
|
|
|
|
|
| 屬 | *禾雀花屬* |
|
|
|
|
|
|
|
| 種 | ***翡翠葛 S. macrobotrys*** |
|

 |
|
| 二元學名 |
| ***Strongylodon macrobotrys***A.Gray |
|
|
|
|
|
|
|
|
|
|
|
|
|
|
|

**翡翠葛**（粵拼：fei2 ceoi3 got3；學名：*Strongylodon macrobotrys*）；第個名係**綠玉藤**（luk6 juk6 tang4）或**碧玉藤**（bik6 juk6 tang4）或**圓萼藤**（jyun4 ngok3 tang4）；佢係豆科禾雀花屬嘅一種常綠藤木。原產地喺菲律賓嘅熱帶雨林入面，喺中國嘅華南同西南地區都有引入嚟種。呢種植物重係一種珍稀奇異植物。

形態
--

佢樖嘢嘅藤可以去到廿幾米。樹葉係掌狀複葉，成日都有3嚿細嘅葉出嚟。而樹葉嘅樣係橢圓形，逐漸向兩邊尖，而佢嘅基部就好似個楔噉，而葉脈方面就有好明顯嘅痕響度，而且下邊嘅細葉都係唔對稱。而花嘅方面，佢由好多朵細花整成嘅總狀花序，花色係藍綠色。佢啲花係重細過喺街邊見到嘅白色禾雀花，而佢嘅花期方面，一般係15——20日到，靠蝙蝠授粉，佢結果嗰時重搞啲莢果出嚟。佢一般喺12月到第年4月到開花。

生長環境
----

翡翠葛一般生喺比較熱嘅潮濕雨林入面，佢唔禁凍，鍾意有光嘅地區嗰度生。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 翡翠葛嘅樹 |
| 翡翠葛嘅樹  |

|  |
| --- |
| 喺越南街頭影嘅翡翠葛 |
| 喺越南街頭影嘅翡翠葛  |

|  |
| --- |
| 開花縮時影片 |
| 開花縮時影片  |

|  |
| --- |
| 果實 |
| 果實  |

 |

攷
-

|  |  |
| --- | --- |
|  | 維基同享有多媒體嘅嘢：**Strongylodon macrobotrys** |

* 绿松石色小鸟花——翡翠葛 中國科學院華南植物園
* 绿玉藤Strongylodon macrobotrys 花卉图片信息网
* 碧玉藤Strongylodon macrobotrys 嘀咕网
|  |
| --- |
| **佛教陳榮根紀念學校** |
|  |
| 校訓 | 明智顯悲 |
| 創校年份 | 2008年 |
| 佔地面積 | 5400平方米 |
| 榮譽校監 | 覺光法師 |
| 校監 | 圓慧法師 |
| 現任校長 | 陳滿林 |
| 學生人數 | 約 700 人（共21班） |
| 老師人數 | 約 40 人 |
| 宗教 | 佛教 |
| 類型 | 津貼小學（男女校） |
| 學制 | 全日制（一至六年級） |
| 所屬團體 | 香港佛教聯合會 |
| 校網編號 | 73 |
| 地址 | 新界元朗馬田欖口村路23號 |
|
| 電話 | (852) 24753663 |
|
| 傳真 | (852) 24753991 |
| 電郵地址 | info@bcwkms.com |
| 網址 |  |

**佛教陳榮根紀念學校**（英文：Buddhist Chan Wing Kan Memorial School，簡稱：BCWKMS）係香港一間政府資助嘅男女小學，座落喺新界元朗馬田欖口村路23號，2008年創校。

歷史
--

佛教陳榮根紀念學校原本叫**佛教榮茵學校下午校**，喺2008年9月搬去元朗馬田欖口村路23號，係一間政府起嘅最新型校舍，並轉為全日制小學。學校得到陳榮根受託人法團捐款港幣五百萬作為部份開辦費，所以為紀念樂善好施及致力支持教育事業的陳榮根先生，特將新校命名為「佛教陳榮根紀念學校」。

歷任校長
----

* 丘芍雯女士（2008年-2012年）
* 陳滿林先生（2012年-）

校訓
--

明智（明平等智）

明白一切眾生嘅佛性都係一樣，大家都係冇分別嘅，只要戒咗自己嘅主觀同埋執着就可以啟發倒智慧，明白事理。
顯悲（顯同體悲）

見到其他人有所匱乏或者備受痛苦，都感同身受，因為咁而興起要為人拔除困苦嘅心，常恒不捨。

睇埋
--

* 香港佛教聯合會

出面網頁
----

* 佛教陳榮根紀念學校
**雲浮**喺中國廣東西面，家下係地級市，叫**雲浮市**。大唐有**雲浮郡**，大明設**東安縣**，1914年改名**雲浮縣**。佢西面係廣西，山多，靠住西江，東便出山係珠江三角洲，全市面積7779平方千米，人口247萬。

地理
--

東安縣時，西南有雲霧山[1]。

西江自西寧入，東南去到絳水口，大絳水喺西南注入，向東北入高要[1]。

東南有新興江出新興，東北流，左納客朗水，過腰古汛，入高要合西江[1]。

史
-

大唐天寶元年，即742年，設雲浮郡。到大明萬曆五年，即係1577年，置東安縣。

大清東安縣歸羅定直隸州管，有西山巡司[1]。

民國三年，即1914年，東安縣改名為雲浮縣，隸屬粵海道。民國17年隸屬廣東省西區綏靖公署。民國25年，隸屬廣東省第三行政督察專員公署。

中共打入雲浮，改隸西江專區。1952年歸粵中行政區。1958年雲浮縣同新興縣合併做新雲縣，隸高要專區。1959年4月，新雲縣改稱新興縣，屬江門專區。1961年4月，恢復雲浮縣，歸肇慶專區。1988年1月，屬肇慶市。1992年9月3日，改雲浮縣做縣級市，叫雲浮市，由省直轄，肇慶市代管。1994年4月5日，國務院將雲浮市升格為地級市。

政治
--

雲浮有一區、一縣級市同三縣。即係雲城區，羅定市同新興縣、鬱南縣、雲安縣三縣。

註
-

1. 1 2 3 4  清史稿。志、地理、廣東
|  |
| --- |
| **佛教黃焯菴小學** |
| 
 |
| 校訓 | 明智顯悲 |
| 創校年份 | 1959年 |
| 榮譽校監 | 覺光法師 |
| 校監 | 演慈法師 |
| 校長 | 陳瑞良先生 |
| 學生人數 | 215（08/09年度） |
| 老師人數 | 16（08/09年度） |
| 宗教 | 佛教 |
| 所屬團體 | 香港佛教聯合會 |
| 地址 | 香港銅鑼灣東院道11號 |
|
| 電話 | (852) 2576 2638 |
| 傳真 | (852) 2882 4449 |
| 電郵地址 | mail@bwcups.edu.hk |
| 網址 |  |

**佛教黃焯菴小學**（**Buddhist Wong Cheuk Um Primary School**）係香港佛教聯合會主辦嘅第二間政府津貼小學。學校喺港島東院道 11 號，貼住佛教黃鳳翎中學。

簡史
--

1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼小學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。

校舍
--

校舍佔地 2000 平方米，有 12 間課室、1 個禮堂、圖書館、玩具圖書館、音樂室、視覺藝術室、電腦室、輔導教學室。 
、 跟黃鳳翎中學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。

學校網頁
----

* 佛教黃焯菴小學
**聖言會**（拉丁文：**Societas Verbi Divini**，簡稱**SVD**；英文：**Society of the Divine Word**，亦叫**Divine Word Missionaries**）係一個國際性天主教傳教修會。1875年由楊生神父（Arnold Janssen）創立。該會原自德文地方，世界各地都有傳敎。舊時傳敎，以家下嘅中國山東、阿根庭、巴布亞新畿內亞、多哥等地爲主。因爲喺中國山東傳敎進取，亦係義和團之亂嘅起因之一。

1879年4月20日，佢嘅第一批傳教士安治泰（Johann Baptist Anzer，1851年-1903年，德國籍）同福若瑟（Josef Freinademetz，1852年-1908年，奧國籍）抵達香港。學習咗一段時間中文以後，於1882年前往山東西南部陽穀縣坡裡莊，1885年起負責新成立嘅山東南境代牧區，這個教區嘅轄境包括半個山東省：曹州府、兗州府、沂州府同濟寧直隸州。長期以來，方濟各會嘅神父們無法在這一地區傳教。坡裡莊嘅100多名教友幾乎就係新教區嘅全部成員。然而富於進取心嘅聖言會克服了種種阻力，終於在這一個地區打開了局面。在曹州教案以後，得以將主教座堂建造在兗州府城，並擴展到青島附近嘅4個縣。1900年，福若瑟神父被選任為省會長；他在濟甯附近嘅戴家莊建立了聖言會嘅省會院。1949年，聖言會在山東創建嘅5個教區——兗州教區、青島教區（1925）、陽穀教區（1933，中國籍主教）、曹州教區（1934）同沂州教區（1937年從青島教區分出）已經擁有20萬教友。此外，聖言會喺中國其他省份還陸續建立咗信陽代牧區(1923)、新鄉監牧區（1936）、西寧監牧區（1937），並從聖母聖心會手中接管咗蘭州代牧區(1923)同新疆監牧區（1930）。

1933年，聖言會從本篤會手中接管咗北平輔仁大學，輔仁大學喺1963年在台復校，聖言會也助力甚多。在此之前，北平輔仁大學附設中學已先喺1961年由聖言會在嘉義市獨立復校。

國共內戰後，聖言會喺中國大陸嘅會士大多已移往台灣，並以臺北、嘉義兩地為主要據點。1954年，陽谷主教牛會卿被任命為嘉義監牧；北平總主教田耕莘樞機也在1960年至1966年間擔任臺北總教區署理主教。

1970年，甘伯德神父到香港創辦聖言中學。

至2006年止，聖言會嘅會士有6,102人，分佈喺67個國家。
良心發現
**良心**係判斷是非同善惡個心，諗下係咪合乎道德，指引人行事。如此又叫**是非之心**、**褒貶之心**。就係日常講「心」，有如問心。有說良心為天生，所叫**天良**。若果有違道德，違背良心，人會不安，似犯咗罪咁，好唔舒服。相反，順住良心，心裹面就會舒服。

孟子而言，良心為天生嘅善心，有仁有義。依種觀念對東亞甚有影響。西洋而言，為心內之光，為心內之言。人做錯咗，就會心內有話。

英文稱之為**conscience**。由於science有知嘅意思，故此亦有譒為**良知**。之不過，良知又有佢本義，意謂為天生所知，唔教都曉。

英文有字講良心狀況好壞，good conscience，意謂心中無愧。亦有bad conscience、evil conscience，意謂心中有愧。唔能死譯做好良心同壞良心、邪良心。

良心為人內在判斷，未必同世俗與宗教一致，未必人人一樣。孟子有謂，「君子之於禽獸也、見其生、不忍見其死。聞其聲、不忍食其肉。是以君子遠庖廚也。」孟子所采取「君子遠庖廚」，親自見到聽到宰牛羊，過唔到良心。佢並非反對殺牛羊，唔食牛肉羊肉。兼且對屠夫廚師來講，亦有另外一啲判斷。

有啲範疇，對良心特別有興趣，如宗教、如哲學、如心理學咁。 心理學咁，弗洛伊德學說稱之為超我。

攷
-

1. ↑  Rosemary Moore. *The Light in Their Consciences: The Early Quakers in Britain 1646–1666*. Pennsylvania State University Press, University Park, PA. 2000. ISBN 978-0-271-01988-8,
**成人高等學校招生全國統一考試**（粵拼：sing4 jan4 gou1 dang2 hok6 haau6 ziu1 sang1 cyun4 gwok3 tong5 jat1 haau2 si3）
，簡稱**成人高考**或**成考**，係中國大陸嘅其一考試制度，亦係中華人民共和國（唔計港澳臺）嘅其一國家級考試制度。呢種考試係由高考成績落榜嘅考生參加，喺每年10月中開考。

史
-

呢種制度最先喺1950年代中嘅大學函授教育同夜大教育、及獨立嘅函授學院、廣播電視大學等機構出嚟。除咗函授系列同夜大係由學校單獨招生之外，其他嘅業餘高校都係實行單獨或聯合招生制度，而廣播電視大學畀咗屬下嘅省、市搞。後嚟喺中共十一大三中全會之後開始猛咁發展，演變成從學校單獨招生、直轄市、縣、區到省、自治區到全國統一招生嘅發展。

隨後因為社會上猛咁出現三亂現象，1986年，國家教委（今日嘅中華人民共和國教育部）向成人高校搞呢個考試制度嚟提高新生入學質量。

初期定喺每年3～4月報名，5月底考試。但從2004年開始改咗喺每年8～9月報名，10月底考試。

分類
--

成人高考可以分成高升專、高升本、專升本三種。考完兼錄取咗之後，學習形式可以分成脱產、業餘同函授三種，但學制要兩年半到五年。

### 高中起點升大專（高升專）

高升專需要讀夠兩年先至有得考試。成考凈考語數外三科，其中外語必須要揀英文、日文、俄文三個是旦一種。

### 高中起點升本科（高升本）

高升專需要讀夠五年先至有得考試。成考除咗要考到高升專必有嘅語數外三科之外，重要睇文理分科情況而加考。其中文科包括史地，理科包括物化兩科。

### 專科起點升本科（專升本）

專升本需要讀夠兩年先至有得考試。成考要考到政外兩科，重要睇報考專業嚟考大學語文、藝術概論、哲學、民法、高數、生態學、醫學綜合、教育理論。學制要兩年半。

註
-

1. ↑  最先出現呢個制度嘅年份，唔同省份都有唔同。例如山東喺1956年出現；陝西同河南喺1958年出現；廣東分別喺1955～1957年間出現。
2. ↑  喺中國大陸教育界，三亂現象一般指「亂招生、亂開班、亂發證」呢三種。

| * 睇
* 傾
* 改
亞洲各國嘅大型統一考試 |
| --- |
| 中國大陸 | 普通高等學校招生全國統一考試 – 成人高等學校招生全國統一考試 |
| 香港 | 香港中學文憑考試 |
| 南韓 | 大學修學能力試驗 |
| 印尼 | 公立大學聯合招生考試 – 印尼全國考試 |
| 馬來西亞 | 馬來西亞高考證書考試 |
| 日本 | 大學入試中心試驗 – 日本留學試驗 |
| 伊朗 | 伊朗大學入學考試 |
| 泰國 | 普通能力考試 – 專業能力考試 |
| 星加坡 | 星加坡－劍橋普通教育證書考試 – 星加坡－劍橋專業教育證書考試 |
| 以色列 | 全國心理入學測試 |
| 菲律賓 | 菲律賓大學准許入學測試 – 菲律賓綜合性大學入學測試 |
**囧**（粵拼：gwing2），或寫做**冏**，有皓明嘅意思。

近幾年來，網絡上成日用**囧**來做表情字。咁應該係由「Orz」（失意體前屈）嘅變體「囧rz」之中抽出來嘅，所以基本意思接近「orz」。後來因為呢個字好似訝異、震驚之類表情，所以亦會喺呢啲時候用。

囧嘅通字**冏**，喺網上有「囧到連下巴都跌落來」嘅意思。

形：(1)鳥飛貌 例：冏然鳥逝 (2)光明貌 例：冏亮

註釋
--

* 玉篇˙囧部：「囧，大明也。」
* 文選˙江淹˙雜體詩三十首之十八：「囧囧秋月明，憑軒絰麑老。」 註：囧囧 明亮的樣子。
* 李善˙注引蒼頡篇：「囧，大明也。」
* 康熙字典 【丑集上】【囗字部】 囧 ·康熙筆畫：7· 部外筆畫：4
* 【唐韻】【集韻】【韻會】𠀤俱永切，音憬。又伯囧，人名。周太僕。正本作囧，俗訛作冏。見【書·囧命】。又與炯同。
* 【韓愈詩】蟲鳴室幽幽，月吐窗囧囧。【註】囧囧猶炯炯也。炯從火囧。
* 說文解字【卷七】【囧部】𠀤窗牖麗廔闓明。象形。凡囧之屬皆從囧。讀若獷。賈侍中說：讀與明同。俱永切。〖注〗金文囧。銅器銘文。

網上嘅囧文化
------

喺互聯網時代，「囧」字喺台灣嘅網上討論區社群開始流行，好快亦傳去香港，亦逐漸喺嗰度嘅青少年同埋網上族群開始普及，隨後再傳埋入中國大陸，後來隨着網絡次文化興起，主流媒體開始嘗試引入囧字作為新聞元素，開始喺電影同廣告產業產生效應。

「囧」字因佢嘅楷書外觀好似失意表情，好快喺互聯網上流行。隨後喺香港，有網民將電視劇《亂世佳人》中嘅演員胡杏兒喺劇中常做嘅委屈八字眉個樣同囧字相比，評論佢嘅演技，進行惡搞，令「囧」字喺網上更加流行。又用個字嘅形象來表示尷尬、無奈、頂唔順或者服咗你等意思。有啲網民受到Orz嘅啟發，用「囧」代替「O」字，令「失意體前屈」個頭更加寫意，寫成「囧rz」，甚至有人用呢個字開網站。

對於「囧」字喺網上流行，亦也引起一啲爭議。有人認為應該尊重漢字，用來惡搞比較不雅，有損中華文化嘅厚重感。但亦有人認為對「囧」呢類生僻字嘅關注，有利漢字文化傳播。網絡語言對漢字、方塊字嘅一種重新解讀係一種積極嘅文化傳播現象。

相關文化
----

* 電影《囧男孩》
* 電影《人在囧途》
* TVB劇集《囧探查過界》
* 台灣電視節目《爸媽囧很大》
* 電影《泰囧》
* 電影《港囧》
* 電影《囧媽》

參考
--

1. ↑
2. 1 2 3 4  〈今天你囧了嗎有關網上最火漢字的文化爭議〉. 《天府早報》. 新華網. 2008年5月4日. 原著喺2012年5月5號歸檔. 喺2008-10-10搵到.
3. ↑  網易娛樂 (2008年9月10號). 〈胡杏儿被香港网友封为"胡囧囧" 惨遭恶搞〉 (簡體中文). 温州網. 原著喺2009年2月1號歸檔. 喺2008-10-10搵到.
賀陽宮邦憲王
**賀陽宮邦憲王**（日文：かやのみや くにのりおう 、1867年7月2號—1909年12月8號）係伊勢神宮前祭主，同時係賀陽宮第一代當主，出世名**巖磨**，乳名**巖宮**，係久邇宮朝彥親王二仔，上皇明仁嘅伯公。

經歷
--

邦憲王響1867年出世，係朝彥親王二仔（上有一個大佬武智宮，但早死），阿媽係妾侍泉亭靜枝子，嗰時老豆改佢個名叫巖磨。

響1874年，巖磨獲封為「王」。響1886年，巖磨改名叫**邦憲**。由於大佬武智宮早喺1865年夭折，所以佢係實際大仔，絕對可以繼承久邇宮當主一位。但係最後，邦憲將久邇宮繼承人呢個位讓畀細佬邦彥王。

1891年，老豆朝彥親王過身。由於久邇宮當主一位讓畀細佬邦彥王，所以邦憲王同明治天皇申請另起一個宮家。明治天皇響1892年批淮邦憲王呢個申請，賜咗一個宮號叫「賀陽宮」。第二日，邦憲王選擇咗侯爵醍醐忠順（後醍醐天皇個後代）個女醍醐好子做老婆。

響1895年，邦憲王擔任伊勢神宮祭主。1903年，佢獲勳為大勳位菊花大綬章。響1909年，邦憲王因腸道狹窄導致發病而過身，終年42歲。

屋企
--

老豆：久邇宮朝彥親王

阿媽：泉亭靜枝子

兄弟：二細佬邦彥王----三細佬守正王----四細佬多嘉王----五細佬暢王----六細佬冇名（夭折）----七細佬鳩彥王----八細佬稔彥王

老婆：醍醐好子

### 仔女

* 大女：由紀子女王
* 大仔：恒憲王
* 細女：佐紀子女王
**比例**（粵拼：bei2 lai6）係一個數學名詞，喺唔同地方有唔同解釋。

基本含義
----

如果有兩個變量，其中一個始終係另外一個嘅 {\displaystyle k} 倍（即係話 {\displaystyle k} 係常數），而且 {\displaystyle k\neq 0}，噉爾兩個量就叫做成比例，而且 {\displaystyle k} 叫做**比例常數**。

比例常數同兩個量嘅次序有關，例如圓周長同直徑成比例，比例常數係 {\displaystyle \pi }，而反過來直徑亦同周長成比例，比例常數係 {\displaystyle 1/\pi }。

比例式
---

### 相關概念

表示四個量 {\displaystyle a,b,c,d} 之間關係嘅等式 {\displaystyle a:b=c:d} 叫比例式，其中同英文冒號一樣嘅符號叫做比號，表示除法。

比例式亦可以寫成分數嘅形式：

{\displaystyle {\frac {a}{b}}={\frac {c}{d}}}
喺比例式 {\displaystyle a:b=c:d} 道，{\displaystyle a,d} 叫做**比例外項**，{\displaystyle b,c} 叫做**比例內項**。

如果兩個比例內項相等，即係比例式係 {\displaystyle a:b=b:c} 噉款，噉 {\displaystyle b} 就叫做 {\displaystyle a} 同 {\displaystyle c} 嘅**比例中項**。討論等比數列問題嘅時候，經常會用到比例中項嘅概念。比例中項 {\displaystyle b=\pm {\sqrt {ac}}}。

例如，黃金分割比 {\displaystyle p\approx 0.618} 係 {\displaystyle 1-p} 同 {\displaystyle 1} 嘅比例中項。

### 性質

用初等代數可以好容易證明比例式嘅一系列性質。

#### 基本性質

1. 比例式中各項同時乘（或除）以某一非零常數，比例式仍然成立；
2. 比例外項之積等於比例內項之積

#### 倒數

{\displaystyle {\frac {1}{a\_{1}}}:{\frac {1}{a\_{2}}}:{\frac {1}{a\_{3}}}:{\frac {1}{a\_{4}}}\cdots :{\frac {1}{a\_{n}}}=a\_{2}a\_{3}a\_{4}\cdots a\_{n}:a\_{1}a\_{3}a\_{4}\cdots a\_{n}:a\_{1}a\_{2}a\_{3}a\_{5}\cdots a\_{n}:\cdots :a\_{1}a\_{2}a\_{3}\cdots a\_{n-1}}

#### 合分比定理

如果 {\displaystyle a:b=c:d}，噉 {\displaystyle (a\pm b):b=(c\pm d):d}。上式取正號時，稱為**合比定理**，取負號時，稱為**分比定理**。

#### 等比定理

如果 {\displaystyle a\_{1}:b\_{1}=a\_{2}:b\_{2}=\ldots =a\_{k}:b\_{k}}，而且 {\displaystyle b\_{1}+b\_{2}+\ldots +b\_{k}\neq 0}， 噉 {\displaystyle a\_{1}:b\_{1}=a\_{2}:b\_{2}=\ldots =a\_{k}:b\_{k}=(a\_{1}+a\_{2}+\ldots +a\_{k}):(b\_{1}+b\_{2}+\ldots +b\_{k})}。爾個叫做**等比定理**。

正比例同反比例
-------

上面講到嘅比例有時又叫正比例，噉係為咗同反比例區分。

### 正比例函數同反比例函數

函數 {\displaystyle y=kx(k\neq 0)} 稱為正比例函數，爾個時候 {\displaystyle y} 同 {\displaystyle x} 成正比例，比例常數係 {\displaystyle k}。正比例函數係一次函數嘅特殊情形。正比例函數嘅圖像係一條過原點嘅直線。

函數 {\displaystyle y={k \over x}(k\neq 0)} 稱為反比例函數，爾個時候 {\displaystyle x} 同 {\displaystyle y} 互為反比例關係，但係一般無「比例常數係幾多」嘅講法。反比例函數嘅圖像係一條兩個焦點連線（焦軸）同坐標軸成 {\displaystyle 45^{\circ }} 角嘅雙曲線。

當 {\displaystyle k=1} 時，正比例函數同反比例函數都變成冪函數嘅特殊情形。

### 非正式用法

喺學術以外嘅範疇，**正比**同**反比**有時會用來分別指代正相關關係同負相關關係。所謂正相關，係指一個量大致趨勢上隨另一個量增加而增加；所謂負相關，係指一個量大致趨勢上隨另一個量增加而減少。

如果規定兩個變量都係正數（生活中用「正比」同「反比」來分別指代正相關同負相關大部分屬於爾種情形），噉數學上嘅正比例同反比例分別係正相關同負相關嘅特殊情形。但係如果無爾個限制，數學上嘅正比例亦可以係負相關，反之亦然。
一個跳現代芭蕾舞嘅舞蹈員
**現代芭蕾舞**（粵拼：jin6 doi6 baa1 leoi4 mou5；英文：**modern ballet**），又有叫**當代芭蕾舞**（**contemporary ballet**），係廿世紀中起源嘅一種舞蹈，結合咗古典嘅芭蕾舞同現代舞嘅元素喺入面。現代芭蕾舞會運用古典芭蕾舞嗰柞技巧，但相對於幾乎純粹用古典芭蕾舞技巧嘅古典芭蕾舞嚟講，現代芭蕾舞會加入好多現代舞或者默劇等第啲表演藝術嘅元素喺入面，形成一種唔似得古典芭蕾舞噉規範化嘅舞種，而且因為現代芭蕾舞表演當中傳統芭蕾舞技巧嘅重要性低咗，所以好多藝術評論家都認為，嚴格嚟講現代芭蕾舞經已唔可以算係芭蕾舞嘅一種。

現代芭蕾舞有好多反叛性嘅特徵（呢點似現代舞）：現代芭蕾舞好多時唔著鞋跳（古典芭蕾舞實會著軟鞋跳）、通常冇乜故仔可言（古典芭蕾舞劇實會有故仔）、有陣時仲會跟一啲有人聲嘅音樂嚟跳（古典芭蕾舞會用純音樂，舞蹈員唔會出聲，所以係冇人聲嘅演藝）。因為上述嘅特徵，現代芭蕾舞俾一啲評論家覺得佢衹不過係一種會用到古典芭蕾舞技巧嘅現代舞，多過係一門芭蕾舞。廿一世紀仲有啲舞蹈種類會將古典芭蕾舞技巧結合落去非西方嘅舞蹈嗰度整新舞種。

多得現代芭蕾舞，「ballet」呢個字喺西方世界嘅定義經已變到有些少含糊：「ballet」呢個詞開始變成俾人攞嚟形容「任何會局部運用古典芭蕾舞技巧嘅舞蹈」－跟手自然亦有咗「古典芭蕾舞」呢個詞，用嚟指返完全建基於傳統芭蕾舞技巧嗰種舞蹈。而喺廿一世紀，一個受芭蕾舞訓練嘅舞蹈員好多時都會俾人要求佢識跳傳統嘅古典芭蕾舞得嚟，又要識埋新古典或者現代芭蕾舞。

睇埋
--

* 芭蕾舞
* 現代舞
* 古典芭蕾舞

攷
-

1. 1 2 3  Ballet, modern dance separated by blurred line. *The Washington Post*.
2. ↑  Finch, Terry. "The history and style of contemporary ballet". *Terry Finch*.
3. ↑  Kourlas, Gia (2016-09-02). "Hiplet: An Implausible Hybrid Plants Itself on Pointe". *The New York Times*.

拎
-

* 維基同享中有關現代芭蕾舞嘅資源類

| * 睇
* 傾
* 改
芭蕾舞（Ballet） |
| --- |
| 芭蕾舞史 · 芭蕾舞音樂 · 芭蕾舞詞彙表 |
| 技巧 | 腳位 · 外開 · 手位 · En pointe · 阿拉伯斯卡 · 旋轉舞步（定點法） · Aplomb · Ballon |  |
| 用具 | Barre · 舞蹈室 · 緊身褲 · 傘裙 · 連身衫 · 舞蹈腰帶 · 軟鞋 · 足尖鞋 |
| 著名劇目 | 
* 柴可夫斯基（天鵝湖 · 合桃鉗 · 睡公主）
* 佐治·巴倫錢（阿波羅 · 仙子之吻 · 珠寶）
* 風仙女
* 芝莎

* 海盜
* 唐吉訶德
* 歌碧麗亞
* 舞姬
* 里文達
* 巴黎火焰
* 羅密歐與朱麗葉
* 灰姑娘
* 仲夏夜之夢同場夢

 |
| 排舞概念 | 大舞段 · 變奏舞 · Pas de deux · Pas de trois · Pas de quatre · 插舞 |
| 舞團成員 | 芭蕾舞蹈員（伴舞隊 · Prima ballerina assoluta） · 芭蕾舞大師 · 排舞師 |
| 風格 | 古典芭蕾 · 浪漫芭蕾（白色芭蕾） · 新古典芭蕾 · 敘事芭蕾 · 現代芭蕾 |
| 門派 | 華加諾娃 · 切劇蒂 · 巴倫錢 · 英國皇家舞蹈學院 · 漸進芭蕾技巧 |
| 出名舞團 | 香港 · 廣州 · 上海 · 中央 · 皇家 · 美國芭蕾舞劇院 · 澳洲 · 巴黎歌劇院 · 莫斯科大劇院 · 馬林斯基 · 古巴 |
| 舞曲根基 | 
* 巴洛克舞曲（Sarabande · Chaconne · Bourrée · Minuet）
* Mazurka、波蘭舞曲、波蘭轉舞同尋夢舞

* 帕凡舞 · Jig · 船歌 · 華爾茲 · Csárdás · 加羅普 · Polka · 探戈

 |
| 拉雜相關 | 跳舞（音樂廳舞蹈 · 爵士舞 · 現代舞） · 平衡力、柔軟度同力量 · 歌劇、默劇同交響樂 · 鋼琴 · 愛情故仔 |
| 芭蕾舞類 |
搵緊一種花名嘅話，請睇〈**米蘭花**〉。
拿破侖山道
伊曼鈕二世街道
**米蘭**（粵拼：mai5 laan4；意大利文：**Milano**）係意大利西北方嘅大城市，位於意大利人口最密同最發達嘅倫巴第平原。米蘭亦係南歐嘅交通要點，歷史好悠久，以觀光、時裝、建築同足球聞名。米蘭而家有130萬居民，如果計埋郊區人口，就可能有400萬人。總面積大概1,982平方公里。現任嘅市長係萊迪玆·莫拉蒂（Letizia Moratti）。

米蘭係倫巴第區嘅省會城市同意大利嘅經濟、金融中心。佢嘅生產總值佔咗意大利國內生產總值嘅4.8%，同時位於世界上最富裕嘅地區之一。米蘭博覽會係世界上最領先嘅博覽會之一，喺2005年7月開張嘅新會場佔地250萬平方米，展覽面積46萬平方米，係世界上最大嘅博覽會場地。

時裝
--

米蘭以時裝工業著稱，係全世界嘅時裝首都之一。拿破侖山道（Via Montenapoleone）係米蘭最重要嘅時裝店街道。米蘭主要名店集中嚮四邊形區：

* 拿破侖山道
* 聖安德烈亞街（Via Sant' Andrea）
* 穗街（Via della Spiga）同埋 (Borgospesso）

呢度圍成嘅街區裏面，可以搵到Gucci、Prada、Ferragamo、Fendi、Louis Vuitton、Giorgio Armani、Moschino咁。

足球
--

米蘭有兩隊世界級足球隊，分別係AC米蘭同國際米蘭。而米蘭市內嘅聖西路球場，係世界級嘅球場，1990年FIFA世界盃就係喺呢個球場舉行開幕式。

文化藝術
----

米蘭係世界上其中一個歌劇中心，著名嘅斯卡拉歌劇院（La Scala）就喺米蘭市中心。

岩寶仙拿圖書館（Biblioteca Ambrosiana）係歐洲最重要嘅文化寶庫之一，收集咗好多書籍，當中包括達文西嘅素描同筆記簿。

喺聖瑪麗亞感恩教堂入面，有達文西嘅代表作之一：《最後的晚餐》。

交通
--

馬奔沙機場（Aeroporto di Milano-Malpensa，中國大陸譯馬爾彭薩機場）
賁卦
**賁卦**，或者就咁叫**賁**，係六十四卦之中嘅第廿二卦。佢上卦係艮卦，代表山，即係☶ ；下卦係離卦，代表火，即係☲ 。所以，賁卦就畫成䷕。為咗方便記住卦象，佢有個名
叫**山火賁**。

卦辭
--

亨。 小利有所往。

彖曰：賁，亨﹔柔來而文剛，故亨。分剛上而文柔，故小利有攸往。剛柔交錯，天文也﹔文明以止，人文也。觀乎天文，以察時變﹔觀乎人文，以化成天下。

象曰：山下有火，賁﹔君子以明庶政，無敢折獄。

爻辭
--

初九：賁其趾，舍車而徒。

六二：賁其須。

九三：賁如濡如，永貞吉。

六四：賁如皤如，白馬翰如，匪寇婚媾。

六五：賁于丘園，束帛戔戔，吝，終吉。

上九：白賁，無咎。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
**聖佐治同龍**sing3 zo3 zi6 tung4 lung4（英文：**Saint George and the Dragon**），又譯做**聖佐治屠龍**，係中世紀一個好出名嘅故仔，估計最早喺 6 世紀已經存在。

背景
--

睇埋：聖佐治
個故仔以聖佐治做主角－相傳聖佐治係 3 世紀嗰陣羅馬帝國嘅一個士兵，佢因為唔肯放棄自己嘅基督教信仰而畀羅馬人處死，而佢嘅殉道令佢畀打後嘅基督徒封做聖人。

故仔
--

根據聖佐治同龍嘅傳說，當時喺利比亞有座城市受巨龍侵擾；隻巨龍日日都由城市度捉羊嚟食，而等到成座城啲羊都畀佢食嗮嗰陣，隻巨龍就開始食人，座城市嘅市民每日都焗住要犧牲一個生勾勾嘅人畀隻龍做祭品；佢哋有埋套制度，每日都會有方法揀個人做祭品；有一日，城主個女被揀中咗做祭品，聖佐治睇唔過眼，就用佢嘅長矛殺死巨龍；城主好感激，跟住就攞嗮一大拃金銀珠寶出嚟，想用呢啲金銀珠寶做禮物報答聖佐治；不過聖佐治拒絕，而且仲郁手將啲金銀珠寶送嗮畀城上面嘅窮人。

傳說仲話，啲人見到聖佐治咁勁品德又咁好，就冚唪唥都受洗同改信基督教。

15 世紀中嘅一幅油畫；幅畫描繪想像中騎住白馬嘅聖佐治（右邊）用長矛殺死惡龍（左邊嗰隻怪獸）。

睇埋
--

* 惡龍
* 屠龍
* 白馬王子

攷
-

1. ↑  Pirlo, Paolo O. (1997). "*St. George*". My first book of saints. Sons of Holy Mary Immaculate - Quality Catholic Publications. pp. 83-85.
日本巴士上繪上角落生物
**角落生物**，日本一套繪畫公仔角色，橫溝百合所畫，二〇一二年出，主要用喺種種產品圖案上，至初有文具同毛公仔，隨後有衣物、廚具同袋。自始喺日本甚受歡迎，產品過三百種。二〇一九年，甚至出埋卡通片。

角落生物有一堆角色，色調圖案亦較為簡單，方便用於產品。色調淡，以黃為主，配綠、藍為次，白、紅、紫等點綴。角色圓潤，筆畫簡單，睇落去好得意。

角色乎合日本人中意旮旯頭嘅習慣。角色主要分成角落同迷你兩系，角落系性格好陰，咁會舒服啲，迷你系就好陽，睇落開心啲。另外有海角系，同埋一啲唔屬於三系嘅角色。

文
-

角落生物，日本本名**すみっコぐらし**，音**Sumikko Gurashi**。すみっこ 即隅っこ，隅即係屋內一角，旮旯頭。ぐらし即暮らし，生活之意。夾埋就係「角落生活」。日本去咖啡座，去鋪蓆嘅房，中意揀旮旯頭來坐。

角落生物有個副題，日本寫為**ここがおちつくんです**。ここ即此処，依度咁解。おちつく即落ち着く，即係有着落，安定咁解。夾埋就喺依度感到安定，亦即我中意喺依度咁意思。

史
-

橫溝百合讀多摩美術大學之時，趴地熊創作者末政光，就係佢教授之一。佢會喺筆記簿一角，畫一啲公仔做扮學生角色，依啲就係角落生物嘅雛型。

出面網頁
----

* 官方網頁
米芝蓮指南（紅皮書）
 **米芝蓮指南**（粵拼：mai5 zi1 lin4 zi2 naam4）
（法文：**Guide Michelin**，音標：[ɡid miʃ.lɛ̃]）係一本飲食指南，教人去邊處有好嘢食嘅餐廳。米芝蓮以前由賣車軚出身，收尾兼埋出車主指南書仔，教人有關車輛嘅常識，好似架車壞咗點樣自己整，去到世界各地邊度有拖車公司，搵嘢食邊度有食肆咁。

收尾原來佢本飲食指南好多人當咗係世界權威，榜上有名嘅餐廳老闆會好開心，重有個落榜嘅廚師傷心到要自殺。

粵地區各版本
------

### 港澳版

港澳版2009年開始出，係大中華地區入面頭一笪地方出。

榜上有名嘅香港食肆包括國際金融中心利苑酒家、中環鏞記酒家、灣仔福臨門、銅鑼灣富臨咁。

書上面除咗有星級食府，重有標誌有一碗麵嘅粥粉麵飯鋪頭，好似中環麥奀雲吞麵世家、沾仔記咁，都嚮書上面搵到。

### 廣州版

廣州版喺2018年6月尾出街，係繼港澳、上海、臺北後嘅第四個大中華地方指南。米芝蓮指南發佈前嘅宣傳等係由廣州市旅遊局同米芝蓮公司一起搞，政府預算出近五十萬請米芝蓮整廣州旅遊定製版嘅廣州米芝蓮指南，包埋搞宣傳等 。

首版嘅廣州米芝蓮指南未有使用粵語譯名「米芝蓮」，而係照用北話譯名「米其林」。另外，佢初頭嘅宣傳project句口號係「米到羊城」，粵語諧音就係「咪到羊城」（唔好到廣州），英文名就照搬北話拼音而唔用返Canton，一出街陣畀唔少網民批評，畀傳媒稱之為「公關災難」。\* 睇埋：廣州地名

廣州版（2018年）指南有三部分，一星餐廳8間，冇二同三星餐廳，炳勝、惠食佳、玉堂春暖、利苑呢啲登到榜；第二部分係必比登推薦，係啲平價餐廳，諸如天都里、堅記、創發餐廳、同記、老西關瀨粉、朱仔記、向羣飯店、南園酒家、達揚燉品；第三部分係餐盤獎嘅推薦餐廳，如泮溪酒家、北園酒家、Ebony、廣州酒家、吳財記、源記腸粉。

粵菜專版
----

米芝蓮11月12號喺廣州白天鵝賓館舉行典禮，推出咗全球第一本米芝蓮粵菜指南，覆蓋亞歐、美國及義大利等15個國家，共收錄咗291家優質餐廳，其中78間係米芝蓮星級餐廳（亞洲69家，歐洲8家，美國1家）、62間必比登推介餐廳，同埋151間米芝蓮餐盤餐廳。呢本指南係中英文對照出版，中文係只有簡體兼且未有使用粵語譯名「米芝蓮」。

睇埋
--

* 米豬連

攷
-

1. ↑  〈广州市旅游局关于"2018首版广州米其林指南"宣传推广项目单一来源方式公示〉. 广州市旅游局. 2018-04-20. 原著喺2018年6月28號歸檔. 喺2018年6月28號搵到.
2. ↑  米其林廣州美食指南"米到羊城"鬧出公關災難 互聯網檔案館嘅歸檔，歸檔日期2018年6月20號，. RFI
3. ↑  【廣州米芝蓮】宣傳標語「米到羊城」 網民：本土文化都唔識，倒米！ 互聯網檔案館嘅歸檔，歸檔日期2019年10月9號，. 蘋果日報
4. ↑  全球首本米其林粤菜指南在广州发布 国际在线 百家号 2018-11-12

拎
-

|  |  |
| --- | --- |
|  | 維基同享有多媒體嘅嘢：**Guide Michelin** |

* Michelin Guide
* ViaMichelin
* Michelin Three Star Restaurants
* 美食聖經《米其林指南》
* 明報，2008年12月8日：《米芝蓮指南 香港 澳門 2009》
**Nissan Diesel 4R系列**係由Nissan Diesel生產嘅一款後置引擎巴士。

設計同埋型號
------

4R系列係喺1960年，即係Minsei Diesel改名做Nissan Diesel嘅同一年推出，取代咗1955年開始生產嘅一系列無大樑尾橫置引擎巴士RF、RN同埋RS系列。4R系列同RF、RN同埋RS系列一樣係無大樑設計，同樣採用Nissan Diesel嘅UD系列單流掃氣兩衝程柴油引擎，但就同期RX系列底盤一樣採用縱置引擎設計。避震系統依然有葉片同埋氣墊兩款。雖則係無大樑設計，4R系列依然可以選配唔同廠商嘅車身。

系列喺推出初期淨係配UD4四汽缸引擎，型號包括4R92（軸距4.65米）、4R93（軸距4.85米）同埋4R103（軸距5.3米），相對嘅氣墊避震版本係4RA92、4RA93同埋4RA103。1963年，推出配UD6六汽缸引擎嘅6R(A)110（軸距5.5米），主要作為長途同埋觀光巴士用。第二年推出四汽缸引擎嘅4R110，後來推出埋氣墊避震嘅4RA110。

1965年，推出較短身嘅4R(A)82（軸距4.3米）。另外整理尺寸，推出4R(A)94（軸距4.75米）同埋4R(A)104（軸距5.4米），取代4R(A)92、4R(A)93同埋4R(A)103。

1966年，配UD5五汽缸引擎嘅5R(A)94、5R(A)104同埋5R(A)110推出。

1969年，Nissan Diesel出過27架配UDV8八汽缸V型引擎嘅V8RA120，供應畀日本國鐵巴士作長途巴士之用。

1970年，再一次整理尺寸，其後供應嘅型號包括：

* 4R(A)82、4R(A)95（軸距4.85米）、4R(A)105（軸距5.25米）、4R(A)106（軸距5.45米）、4R(A)111（WB 5.65米）
* 5R(A)95、5R(A)105、5R(A)106、5R(A)111
* 6R(A)107（軸距5.45米）、6R(A)111

同年4R系列增加咗PD6四衝程六汽缸柴油引擎選擇，成為PR系列，型號有PR(A)95、PR(A)105、PR(A)106同埋PR(A)111。

1972年，出現由4R105／PR105改短軸距並降低地台高度嘅「4R105改」同埋「PR105改」。

停產
--

PR95型（1972年款）
1973年，日本昭和48年車輛廢氣標準生效，Nissan Diesel推出全新嘅U、UA系列城市巴士同埋RA客車，4R同埋PR系列都俾佢哋取代。
**中國足球學校**（粵拼：zung1 gwok3 zuk1 kau4 hok6 haau6）
（簡化字：**中国足球学校**）係中國河北秦皇島一帶同足球培訓同集訓、教學為主嘅體育學校，1994年5月8號成立，總部喺海港區文體路5號（海港區東南角近渤海邊，大湯河入海口西邊隔籬）。佢亦係中國大陸唯一官辦足校。

佢係中國國家體育委員會為咗支持前中華人民共和國領導人——鄧小平提出發展中國足球策略而喺1992年12月3號決定搞嘅學校。期間一直培訓出咗好多中國國家隊嘅足球名將。中國國家男子或女子足球隊凡係喺華北地區啲足球場有國家隊賽事時，專門揀嗰間足校嚟集訓。自從中國大陸喺2008年底爆出假波醜聞之後，學校亦從2009年開始停止招生。足校好快俾恆大足校、富力足校、魯能足校、綠城足校取代咗。原先喺2009年招入啲足球插班生亦喺2013年冚唪唥畢嗮業走人。即使係2015年1月27號成立嘅河北華夏幸福足球會都唔揀嗰間嘢做集訓用途。

攷
-

1. ↑  〈绿茵少年之歌———走近秦皇岛中国足球学校〉. 原著喺2020年3月15號歸檔. 喺2018年6月23號搵到.
2. ↑  中国足球学校，曾红极一时的唯一官办足球学校今何样
3. ↑  中国足校没落！仅30多人在训 郜林国安三星在这起步

出面網頁
----

* 中國足球學校嘅官方網站
| How to read a taxoboxHow to read a taxobox**暹羅鱷** |
| --- |
| 暹羅鱷暹羅鱷 |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬行綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 鱷科 |
|
|
|
|
|
| 屬 | 鱷屬 |
|
|
|
|
|
|
|
| 種 | ***C. siamensis*** |
|

 |
|
| 二元學名 |
| ***Crocodylus siamensis***Schneider, 1801 |
|
|
|
|  |
|
|
|
|
|
|
|
|
|
|
|

**暹羅鱷**（羅變調讀陰上聲，Siamese Crocodile），又叫做**泰國鱷**，為一種中型鱷魚，成體最長可達到4米，常見嘅成3米長，鱷BB孵出時大約25厘米長。嘴中間等長，稍凹，長度大約係嘴近眼部份打橫闊度嘅1.5到1.6倍。兩眼眶前邊有一對短嘅又尖又利棱嵴，額上介於兩個眼眶之間有一個明顯嘅眶。

分佈
--

暹羅鱷主要分佈響婆羅洲、印尼、馬來西亞、泰國、越南等地，係一種棲息響淡水濕地嘅鱷魚品種。

保育狀況
----

目前對依種鱷魚認識唔多。曾被認為已經絕種。

喺香港，嘉道理農場暨植物園亦收養過暹羅鱷，條鱷魚係之前畀人發現響油麻地嘅住宅裏面，相信係非法私養嘅鱷魚。

資料來源
----

* 《自然珍藏系列：兩生爬行類圖鑑》 ISBN 952-469-519-0
* 《揚子鱷研究》「世界鱷類概述」一文 ISBN 7-5428-3377-6
隨住中國經濟發展，加上一帶一路入面，一啲促進唔同國家同中國經濟互動嘅協議，越來越多中國人出國觀光，為其他國家帶來一定嘅經濟機會。不過，佢哋喺外面嘅行為同表現，就引發咗一啲唔同嘅爭議。

部分中國遊客被批評行為包括大聲吵鬧、不停問重覆問題、對當地景點歷史唔感興趣淨係顧住影相、唔顧衛生、隨意移動甚至破壞擺設品。就算去到一啲講到明要細聲或者唔畀影相嘅地方，佢哋都唔識尊重。另外，有啲中國遊客去旅行參加嘅亦只係低價、甚至係零團費嘅旅行團，對當地經濟效益有限但就做成人滿之患，影響當地民生。

中國政府回應
------

2015年，中國官方為止住呢個歪風，救返中國人喺國外嘅名聲，就出手喇。佢哋話如果有遊客喺國外搞到破壞古蹟、環境衞生等唔當行為，所有嘢都會被記錄低，保存大概1到2年嘅時間。

睇埋
--

* 丁錦昊塗鴉事件
* 國泰航空被小紅書網民投訴爭議 - 來自中國嘅投訴者旅客，偷偷錄音嘅做法被指違反規定

參考
--

1. 1 2  〈非關政治立場，只有實話實說：中國觀光客的「我行我素」——各國龐大商機背後的無奈與擔憂〉.`{{cite web}}`: CS1 maint: url-status (link)
2. ↑  〈放任孩子狂踩座椅！中國遊客遭制止囂張擺臉色 網友轟：「這裡是日本！」〉.`{{cite news}}`: CS1 maint: url-status (link)
3. ↑  〈陸客要出來了...台灣過去害怕的「一條龍」低價旅行團，將再次席捲世界？－商周頭條｜商周〉. 《商業周刊 - 商周.com》 (中文). 2023-02-16. 喺2023-05-31搵到.
4. ↑  〈防惡名在「外」 中國擬立法約束民眾「不文明行為」〉.`{{cite news}}`: CS1 maint: url-status (link)
**比利時國徽**有兩個版本，分別係較大版本同較細版本。

較大版本
----

比利時國徽（較大版本）
較大版本嘅比利時國徽入面，有一對獅子嘅圖樣。呢對獅子被稱為「比利時獅」（拉丁文：Leo Belgicus），係比利時嘅國家象徵。喺國徽嘅中央係一面盾牌，上面畫咗傳統嘅獅子圖樣。另外，喺國徽中，有一件象徵君主國體嘅紅色上衣。而喺盾牌下面就寫住比利時嘅國家格言：「團結就係力量」（法文：*L'union fait la force*，荷蘭文：*Eendracht maakt macht*）。喺呢件紅色上衣嘅最頂，有一頂皇冠。而國徽中每一隻獅子都攞住一支比利時國旗。喺國徽嘅最頂就有比利時而家國土9個省嘅象徵旗幟（但其實有10個省）。

呢個版本嘅國徽係喺1837年5月17號開始用。

較細版本
----

比利時國徽（較細版本）
呢個版本嘅國徽由比利時聯邦政府使用。其中包含一面黑色嘅盾牌，上面畫有一隻黃色嘅獅子，手攞住「布拉班特嘅武器」（the weapon of Brabant），戴住一頂皇冠。喺盾牌嘅下方係一面勳章，喺勳章嘅綴帶上寫住比利時嘅國家格言「團結就是力量」。而盾牌嘅後方就有兩支交叉嘅權杖，一支嘅頂係一隻手，另一支嘅頂就係一隻獅子。

出面網頁
----

* Coat of arms of Belgium In The World All Countries Coat of arms
**亞歷山大四世**（希臘語：**Aλέξανδρος Aιγός**；公元前323年—前309年）係馬其頓亞歷山大大帝同巴克特里亞公主羅珊娜所生嘅仔，亦係阿吉德王朝最後一個國王。

出生
--

亞歷山大喺前323年死嗰時羅珊娜重有身孕，重未知嬰兒性別，馬其頓軍隊對繼承次序意見出現分歧。重裝備步兵（hoplite）支持由嬰兒嘅阿叔腓力──一個既有癲癇症又心智唔正常嘅人──做國王，而千夫長兼近衛裝甲騎兵（希臘文：**Εταίροι**）司令帕廸卡遊說佢哋等嬰兒生出嚟，希望羅珊娜生嘅係仔。於是各派系達成協議，決定由帕廸卡暫時做住攝政王而腓力就做個有名無實嘅國王，若果羅珊娜生嘅係仔，佢就生而為王。亞歷山大四世喺前323年8月出世。

攝政
--

前320年，帕廸卡喺領兵攻打埃及失敗之後，俾自己嘅將領暗殺。安提帕特喺特里帕拉迪蘇斯分封協議中被任命為新嘅攝政王。佢帶住羅珊娜同兩個皇帝返馬其頓，亦唔當自己係亞歷山大帝國嘅統治者，佢任由各省督（繼業者）統治埃及同亞洲各前行省。喺前319年安提帕特臨死前，佢將攝政王個位傳畀波利伯孔而唔係自己嘅親生仔卡山德。

內戰
--

卡山德當然係唔服氣，佢於是聯同托勒密一世、安提柯一世同國王腓力三世極有野心嘅老婆歐里狄克三世一齊向波利伯孔宣戰。波利伯孔就同攸美尼斯、奧林匹亞聯手應付。

前318年，安提柯摧毀咗波利伯孔嘅艦隊，馬其頓終於落入卡山德手中，波利伯孔被逼帶住羅珊娜同小亞歷山大逃去伊庇魯斯。幾個月後，奧林匹亞說服到佢親戚伊庇魯斯國王（Aeacides）同波利佰孔一齊進攻馬其頓。當奧林匹亞來到戰場，歐里狄克嘅軍隊唔肯同亞歷山大阿媽作戰，因而背叛歐里狄克。之後，波利伯孔又再奪得馬其頓。腓力同歐里狄克被虜而且喺前317年被處決，亞歷山大四世成為唯一嘅國王、而奧林匹亞實質上係亞歷山大嘅攝政王。

卡山德喺第二年（前316年）返馬其頓，亦再一次征服馬其頓。奧林匹亞即刻被處決，而國王同王太后就喺格勞西亞斯（Glaucias）嘅監守下被囚禁喺安菲波利斯（Amphipolis）嘅一座城堡。前311年，當卡山德、安提柯、托勒密同埋利西馬科斯喺大致平靜之下結束第三次繼業者之戰，佢哋之間嘅和約承認亞歷山大四世嘅權利同埋明確聲明佢會喺成年之後繼承卡山德成為統治者。

逝世
--

隨著和約之後，阿吉德王朝嘅支持者聲稱亞歷山大四世應該馬上當權，而唔再需要攝政王。卡山德嘅反應係關鍵性嘅：為咗維持自己嘅統治，佢喺前309年密令格勞西亞斯毒殺只得十三歲嘅亞歷山大四世同羅珊娜。

參考
--

* 《Dictionary of Greek and Roman Biography and Mythology》"Alexander IV"威廉史密夫編 波士頓（1867）


| 亞歷山大四世 (馬其頓) **阿吉德王朝****出世：**前323年**過身：**前309年 |
| --- |
| 上一任**腓力三世** | **馬其頓國王**前323年–前309年 | 下一任**卡山德** |
| **波斯王**前323年–前309年 | 下一任**塞琉古一世** |
| **法老王**前323年–前309年 | 下一任**托勒密一世** |
**良民證**係證明一個人冇刑事犯罪紀錄嘅證明文件，主要係畀有關人士申請各類入境簽證（包括旅遊、留學、工作或移民等），或申請領養細路嘅人。如果冇任何其他目的而要求簽發，通常都唔會接受申請。

名
-

良民證喺每個地方都有唔同嘅官方名：

* 香港：無犯罪紀錄證明書
* 澳門：刑事紀錄證明書（俗稱行為紙）
* 臺灣：警察刑事紀錄證明書
* 中國大陸：無犯罪記錄證明

性罪行定罪紀錄查核
---------

香港警務處喺2011年推行類似良民證嘅性罪行記錄查核服務，畀聘請僱員從事工作上需要接觸兒童或者精神上冇能力照顧自己嘅人有關工作嘅僱主，得以查核合資格申請人有冇任何性罪行方面嘅刑事定罪紀錄。呢個機制嘅目啲係幫助僱主評定合資格申請人適唔適合擔任同兒童或精神上冇能力照顧自己嘅人有關嘅工作，並加強保護兒童同精神上冇能力照顧自己嘅，避免佢哋受到性侵犯。

參考
--

1. ↑  性罪行定罪紀錄查核－香港警務處鑑證科

出面網頁
----

* 無犯罪紀錄證明書 - 香港警務處
* 刑事紀錄證明書 - 澳門身份證明局
* 國籍法施行細則 - 全國法規資料庫入口網站
* 警察刑事紀錄證明書(Police Criminal Record Certificate) - 中華民國內政部警政署警政治安全球資訊網
* 警察刑事紀錄證明核發條例 - 全國法規資料庫入口網站
**濠畔寺**（粵拼：hou4 bun6 zi2/6；維吾爾文：**صسبر هو بن**‎），全名叫**濠畔街清眞寺**hou4 bun6 gaai1 cing1 zan1 zi2/6，又叫**濠畔清眞寺**hou4 bun6 cing1 zan1 zi2/6，係廣東省廣州市入邊嘅一間保存得仲幾好嘅清初建築兼寺院，渠係喺越秀區濠畔街378號（狀元坊北邊，靠近天成路）。呢間嘢係廣州1993年五大伊斯蘭教嘅其一聖地。

史
-

佢嘅維吾爾文寫法
大明成化元年（1465年），明太祖鎮壓曬啲反對勢力，派駐咗過千回軍入廣州搞咗新城，開埋咗南城濠，而啲兵士都信伊斯蘭教同大多數回族佬嚟分坊拜回教習俗，就再掟錢起咗好幾間清真寺，包括呢個濠畔寺。

寺院喺大清康熙四十五年（1706年）重建。

喺民國16年（1927年），穆斯林學者喺呢間寺搞過回文大學，大學度出過伊斯蘭教期刊《天方學理月刊》，重版《清真指南》等著名刊物，對海外內伊斯蘭教宣傳有過深遠嘅影響。

共和國成立後，伊斯蘭教嘅主麻聚禮成日喺呢度搞。

1952年後，部分地方試過做**回族安老所**同埋**少數民族生產工廠**

1964年開始，寺院變成**廣州市回滿族工廠**，做咗回、滿族嘅縫紉機零件廠，而水房、南北廊同睇月樓喺1973年後拆咗改起五層樓嘅石屎廠房。

1993年3月，廣州市人民政府辦公廳出面，同廣州市輕工局、廣州市伊斯蘭教協會傾返恢復清真寺事宜，被改建嘅廠房地下先定咗9月畀返清真寺，其他樓層延至1999年尾先至收回。1993年8月政府仲將佢列入咗市屬文保單位。1998年9月，廣州市阿剌伯話學習班喺呢度成立。

建築風格
----

佔地面積1,491平方米；大殿坐西向東，面闊五間18.8米、進深五間19.6米。但重簷歇山頂，碌灰筒瓦面同正脊灰塑爛咗。殿身嘅13條梁架用四柱前後三步梁同外簷四架卷廊嚟整。除七架梁外，四圍有月梁。尤其係駝峰、替木、梁枋嘅做工好精細，殿入面有卷草花紋金木雕刻花罩嘅裝飾。兩邊山牆各開3個帶有六抹菱形花心隔扇嘅拱券門。成間建築睇落去好似穆斯林地區啲建築噉。

連出去
---

* 濠畔清真寺 越秀区政府网
* 濠畔清真寺 新浪博客
* 濠畔街清真寺 中国苗交网
* 广州濠畔寺 爱帮

| * 睇
* 傾
* 改
廣州五大伊斯蘭聖地 |
| --- |
| 懷聖寺 · 先賢清真寺 · 濠畔寺 · 南勝寺 · 小東營清眞寺 |
**亞歷山德勞·迪亞文迪**（粵拼：aa3 lik6 saan1 dak1 lou4 dik6 aa3 man4 dik6）
（意大利文：**Alessandro Diamanti**，1983年5月2號—）喺意大利普拉托出世，係一位足球員，佢做前鋒，而家喺澳洲球會西部聯踢緊。

球會
--

迪亞文迪之前主要係喺意乙嘅球會踢波，從佢出嚟無耐，差唔多大部份時間都喺意乙嗰度踢咁。呢度可以講得嘅就係佢曾經喺費倫天拿足球會踢過波，喺嗰陣呢個波隊差唔多就破產咁滯。2007年佢去咗利禾奴踢波之後先至有機會亮相意甲聯賽。但過咗一個賽季又同意甲講拜拜啦。

2009年8月，佢去咗英超嘅韋斯咸，不過佢冇透露到轉會費，報道估計550萬英鎊左右。喺佢征戰嘅第一個賽季，就上咗29場同埋射入咗8波，但喺波隊喺打咗賽季一半左右，就因為財政問題而換咗東家，最後韋斯咸先至成功護級。迪亞文迪喺2010年至2011年英格蘭超級足球聯賽入面，由新教練艾林·格蘭嘅帶隊喺前兩場波凈係上咗場17分鐘。因為佢喺2010年8月14號去咗意甲升班馬布雷西亞踢波。到咗2011年7月，佢就去咗意甲嘅博洛尼亞做隊長去踢波直到佢走佬為止。

2014年2月6號，中國足球超級聯賽球隊廣州恆大宣佈亞歷山德勞·迪亞文迪加盟。2015年，佢先後被借去費倫天拿同埋屈福特。

註
-

1. ↑  "Diamanti signs" (英文). West Ham United F.C. 2009-08-28. 原著喺2009-08-30歸檔. 喺2009-08-29搵到.
2. ↑  "West Ham sell Alessandro Diamanti to Brescia for £1.8m" (英文). BBC Sport. 2010-08-24. 喺2010-08-25搵到.
3. ↑  〈亞歷山度·迪亞文迪(Alessandro Diamanti)正式加盟廣州恆大〉. 原著喺2014-02-14歸檔. 喺2014-02-07搵到.